Sutra uručenje certifikata polaznicima besplatnog kursa engleskog i njemačkog jezika Za ovu namjenu Općina je iz ovogodišnjeg budžeta izdvojila 7.000 konvertibilnih maraka.\n05. 12. 2018. u 14:06 FACE\nU prostorijama Centra kulture i mladih Općine Centar Sarajevo (Ulica Jelića 1) u četvrtak 6. decembra 2018. godine sa početkom u 12 sati načelnik Općine Centar dr. Nedžad Ajnadžić će polaznicima besplatnog kursa engleskog i njemačkog jezika, koji je za mlade uzrasta od 15 do 30 godina sa područja ove lokalne zajednice realizirala Općina u saradnji sa Školom za strane jezike „Poliglot“, uručiti certifikate.\nNamjera projekta je podstaći mlade ljude da kroz učenje stranog jezika prošire svoje vidike, ali i da radom na sebi steknu korisno znanje i vještine, a što je i jedan od prioriteta općinske Strategije prema mladima za period 2014-2020. godine.\nImajući to u vidu, a s obzirom da poznavanje stranih jezika predstavlja jedan od osnovnih uslova prilikom zapošljavanja i sticanja konkurentnosti na tržištu rada, Općina Centar već treću godinu zaredom organizira besplatne kurseve stranih jezika. Realizacijom projekta u protekle tri godine omogućeno je da 380 mladih sa područja općine Centar pohađa po 36 besplatnih časova iz njemačkog i engleskog jezika, a Općina je za ovu namjenu izdvojila 24.000 KM.\nOdvažnost i smjelost opisuju novu Dresscode koleciju jesen/zima 2019 (VIDEO)\nU Sarajevu krajem oktobra VIII Međunarodna naučno stručna konferencija ''Sfera 2019:Fasadni sistemi i ventilirajuće obloge''\nKomponente za prvo SUV vozilo Aston Martina proizvodit će se u Bosni i Hercegovini


Tamara Gočmanac, Author at Društvena Odgovornost\nPozorište za sve: “Aplauz za Krivu Reku”\nZanimljivom akcijom “Aplauz za Krivu Reku” Jugoslovensko dramsko pozorište (JDP) pružilo je nezaboravan doživljaj za pedesetak meštana sela Kriva Reka koji nikada do tada nisu bili u pozorištu, ali i poslalo snažnu poruku javnosti – pozorište nije rezervisano samo za kulturnu elitu.\nPrivredna komora Srbije i UNICEF partnerski za decu\nSrbijaPrivredna komora Srbije, unicef\nPrivredna komora Srbije (PKS) i UNICEF potpisali su Memorandum o razumevanju, čiji je cilj kreiranje poslovne klime koja poštuje i podržava dečja prava i promoviše društveno-odgovorno poslovanje (DOP) usmereno ka deci. Partnerski, PKS i UNICEF će zastupati odgovorne poslovne inicijative i zagovarati uvođenje zakonske i pravne regulative koje dotiču decu u poslovanju, ohrabrivanjem članica Komore da vrše pozitivan uticaj na poštovanje prava deteta.\nPovodom obeležavanja svetskog Dana bezbednog korišćenja interneta Centar za bezbedni internet Srbija objavio je u Google Play prodavnici novu aplikaciju „Net patrola“ koja će omogućiti jednostavno prijavljivanje nelegalnog materijala na internetu putem pametnih mobilnih telefona i tableta koji koriste Android operativne sisteme.\nDedamrazijada: Bajkeri velikog srca\nSvake godine pred novogodišnje praznike, i tako već evo deveti put, bajkeri Srbije, članovi moto zajednice BJBajkers, okupljaju se u Beogradu i Novom Sadu sa jednim jedinim, zajedničkim ciljem: Da prikupe što više paketića i, odeveni u kostime Deda Mraza, daruju novogodišnje poklone mališanima koji borave u nekoj od ustanova za decu i kojima je pomoć najpotrebnija.\nU zimskom izdanju, i ove godine, vodaJana nastavlja da donosi čaroliju dobrih promena sa inspirativnim porukama. Kampanja Jana – voda sa porukom,ima za cilj da kroz seriju motivacionih poruka na poleđini boca inspiriše i podstakne i druge na dobre emocije i pozitivne promene. Želeći da uz reči inspiriše i delima, Jana – voda sa porukom je u okviru svojih humanitarnih aktivnosti mnogimavratila osmeh na lice u protekle dve godine.\n“Color Press Grupa“, na čelu sa predsednikom kompanije Robertom Čobanom, posetila je, tradicionalno pred novogodišnje praznike, prihvatilište za beskućnike u Futogu, nadomak Novog Sada.\nNBS za najsiromašnije Kragujevčane\nSrbijaNarodna banka Srbije\nU skladu sa višegodišnjom praksom i angažovanjem na planu razvoja i afirmacije društveno odgovornog ponašanja i širenja filantropije, Narodna banka Srbije organizovala je 12. novembra humanitarnu akciju prikupljanja hrane za najugroženije porodice u kojoj su učestvovali zaposleni u Filijali u Kragujevcu. Akcija „Humanošću protiv gladi“ organizovana je u saradnji sa Kolom srpskih sestara iz Kragujevca, jednim od najstarijih humanitarnih udruženja.


Musa, Džeko, Tuka… kandidati za sportistu godine BiH – Magazin Plus\nHome/Musa, Džeko, Tuka… kandidati za sportistu godine BiH\nMusa, Džeko, Tuka… kandidati za sportistu godine BiH\nŽiri je u konkurenciji imao više od 100 nominacija i svaka od njih biće detaljno analizirana, rekao je Refik Šabanadžović, predsjednik žirija Izbora najboljeg sportiste BiH u 2015. godini.\nČlanovi žirija Izbora najboljeg sportiste Bosne i Hercegovine u 2015. godini na sjednici održanoj danas u mostarskom hotelu “Bristol” usvojili su šire liste kandidata za nagrade u svim konkurencijama.\nU konkurenciji za najbolju sportistkinju BiH je 11 kandidatkinja, a to su: Mladena Petrušić (atletika), Maja Mihajlović, Marija Boras (rukomet), Ajla Omerhodžić – Sinanović (odbojka), Emina Hadžiahmetović (stoni tenis), Tanja Karišik (ski trčanje – biatlon), Lejla Tanović (biciklizam), Marica Gajić (košarka), Amina Kajtaz (plivanje), Larisa Cerić i Aleksandra Samardžić (džudo).\n– Usvajanjem širih lista, odradili smo veliki posao. Žiri je u konkurenciji imao više od 100 nominacija i svaka od njih biće detaljno analizirana i razmotrena. Pred nama su još dvije sjednice u Banjaluci i Sarajevu na kojima ćemo siguran sam i ovoga puta prepoznati najbolje među na najboljim. Nema sumnje da će žiri i ove godine kao i svih ranijih godina odluke donijeti jednoglasno uvažavajući argumente svakog člana žirija, rekao je Šabanadžović, prenosi Anadolija.\n– Zadovoljstvo je i ove godine učestvovati u radu žirija, ali i organizaciji ovakve manifestacije. OK BiH podržava Izbor sportiste u organizaciji ‘Nezavisnih novina’ i BHRT-a. Veliko mi je zadovoljstvo što sam imao priliku ugostiti velika imena našeg sporta koja učestvuju u radu ovog žirija, a ove godine drago mi je među nama naš prijatelj Refik Šabanović, istakao je Kvesić.\nNaredna sjednica žirija biće održana 19. novembra u Banjaluci, kada će liste nominovanih u svim konkurencijama biti reducirane. Svečana manifestacija proglašenja najboljih sportista BiH u 2015. godini biće održana 15. decembra u Kongresnom centru hotelu “Terme” na Ilidži sa početkom u 20 sati. Istog dana nekoliko sati ranije, održaće se i posljednja sjednica žirija na kojoj će biti utvrđene konačne liste naših najboljih sportista u ovoj godini.\n“Nezavisne novine” i BHRT, a pod pokroviteljstvom Predsjedništva BiH, 15. godinu zaredom organizuju Izbor najboljeg sportiste BiH, najrelevantniju manifestacije ovakve vrste u BiH, čiji je partner Olimpijski komitet BiH. Snažnu podršku pruža i Ministarstvo civilnih poslova BiH. Na portalu “Nezavisnih novina” (www.nezavisne.com) uskoro će početi i glasanje za nagradu publike.


UG Ulice za bicikliste: teški kamioni ruše Savski nasip – Balkanekspresrb.rs\nUG Ulice za bicikliste: teški kamioni ruše Savski nasip\nDOK gradske službe (Beokom) tvrde da je na Savskom nasipu zaustavljen saobraćaj, a da postavljena čuvarska služba radi posao za koji je plaćena, nasipom tutnje teško natovareni kamioni. Na fotografiji snimljenoj jutros na nasipu u smeru ka Galovici prošao je teško natovaren kamion.\nOsim što je to zabranjeno Zakonom o vodama (član 133. stav 1) jer vozila oštećuju nasip, ovi kamioni verovatno nose zemlju za nasipanje savskog inundacionog pojasa (forlanda), što je takođe suprotno Zakonu o vodama (takođe član 133. stav 1), jer smanjuje zapreminu plavnog pojasa reke.\nGrađani su bezuspešno prijaviljivali oštećenje rampe koje je sprečavalo prolazak teških vozila na nasip, a Sek. za inspekcijske do sad nije uspeo da reši problem sa oštećenjem rampe, iako je isto prijavljeno pre skoro tri meseca. Nalog za popravku je upućen preduzeću Beogradvode, iako je isto preduzeće predalo nadležnost za Savski nasip preduzeću Srbijavode.\nPostavlja se pitanje da li su gradske službe Beokom i Sekretarijat za inspekcijske poslove uopšte sposobne da se nose sa ovakvim problemima ili je u pitanju namerna opstrukcija, kao i da li će neko za ovako ozbiljne propuste i dezinformisanje javnosti odgovarati?♦\nTagsSavski nasip Ulica za bicikliste\nJeremić poklonio repliku murala\nKragujevac: Vučić posetio domaću kompaniju “Milanović Inženjering”


Liga Evrope: Galata ne može nikog da pobedi, Rapid završio posao\nMinimalac Omonije protiv Flore\nTeški dani na Bosforu. Evropska sezona Galatasaraja preti da se pretvori u totalni debakl.\nIstanbulski Lavovi su pretrpeli težak poraz od PSV Ajndhovena u obe utakmice kvalifikacija za Ligu šampiona, a do pobede nije mogao ni večeras kod kuće protiv Sent Džonstona u trci za Ligu Evrope – 1:1.\nJoš ispada da je Galata dobro prošla, pošto je od 56. minuta imala igrača manje zbog isključenja golmana Muslere. U toj situaciji dosuđen je penal za Škote koji je Ker pretvorio u gol, ali samo dva minuta kasnije Turci su uspeli da izjednače preko Bojia. I do kraja – ništa.\nNapadao je domaćin, koliko je mogao sa fudbalerom manje, Sent...


Novi sporazum za jačanje saradnje u oblasti nuklearne energije - INFORMACIJA JE KAPITAL - Capital.ba\n16. apr. 2019. 08:15 Objavljeno u ENERGETIKA\nBEOGRAD, Ministar za inovacije i tehnološki razvoj Srbije Nenad Popović rekao je juče da Srbija sa ruskom državnom korporacijom “Rosatom” želi da uspostavi najmoderniji istraživački centar za nuklearne nauke, tehnologije i inovacije u Srbiji.\nPopović je istakao da će to biti najsavremeniji takav centar u ovom dijelu Evrope, gdje će se obučavati stručnjaci za nuklearne tehnologije iz cijelog svijeta, napominjući da se danas nuklearna energija koristi u medicini, poljoprivredi, industriji, “pametnim gradovima”.\n“Želimo da razvijamo potencijale Srbije u ovoj oblasti, a za to imamo najboljeg partnera – `Rosatom`, koji je vodeća kompanija u oblasti primene nuklearne energije u mirnodopske svrhe u svetu”, rekao je on.\nPopović i generalni direktor “Rosatoma” Aleksej Lihačov potpisali su tokom Međunarodne konferencije “Atomekspo 2019” u Sočiju dva memoranduma kojima se potvrđuje i jača saradnja Srbije i Rusije u oblasti primjene nuklearne energije u mirnodopske svrhe.\nMinistar za inovacije i tehnološki razvoj Srbije ocijenio je da je potpisivanjem ovih sporazuma otvorena nova perspektiva u odnosima Srbije i Rusije.\n“Srbija će sada imati šansu da dobije transfer znanja od najboljih ruskih stručnjaka za nuklearne tehnologije i da zajedno sa njima obnavlja i gradi srpsku naučnu bazu u ovoj oblasti”, istakao je Popović.\nLihačov je ocijenio da je sporazum izuzetno značajan i naglasio da je u proteklih godinu dana postignut veliki uspjeh u bilateralnim odnosima Srbije i Rusije u oblasti nuklearnih tehnologija, saopšteno je iz Ministarstsva za inovacije i tehnološki razvoj Srbije.\nRanije ove godine, tokom posjete predsjednika Rusije Vladimira Putina Srbiji, Popović i Lihačov su potpisali dva međudržavna sporazuma o saradnji Srbije i Rusije u oblasti primjene nuklearne energije u mirnodopske svrhe, a time je i zvanično, poslije 30 godina, obnovljena saradnja dvije zemlje u toj oblasti. Srna\nKljučne riječi: nenad popovic, nuklearna nauka, rusija, srbija\nPrivrednici: Srbija se treba zadužiti kod Rusije\nPopović: Više izvoziti u Rusiju


Naslovna Hronika Muškarac iz Bačke Palanke uhapšen sa 111 grama heroina i psihoaktivnim tabletama\nPripadnici Ministarstva unutrašnjih poslova u Novom Sadu uhapsili su J. B. (1969) iz Bačke Palanke, zbog postojanja osnova sumnje da je učinio krivično delo neovlašćena proizvodnja i stavljanje u promet opojnih droga. Krivična prijava biće podneta protiv još dve osobe, osumnjičene za krivično delo neovlašćeno držanje opojnih droga.\nPretresom stana u Novom Sadu, u kome J. B. neprijavljeno boravi, policija je pronašla 111 grama heroina, 42 tablete sa liste psihoaktivnih supstanci i opremu za merenje i pakovanje narkotika.\nSumnja se da je, prethodno, osumnjičeni prodao po paketić heroina četrdesetogodišnjoj Novosađanki i tridesetpetogodišnjaku iz Čelareva, kod kojih je policija pronašla pomenutu drogu. J. B. je određeno zadržavanje do 48 sati i biće priveden, uz krivičnu prijavu, višem javnom tužiocu u Novom Sadu.\nPogledaj: Uhapšen Ivan Kontić u Crnoj Gori zbog sumnje da je brutalno prebio mladića u Novom Sadu\nPrethodni tekstFrancuska uvela policijski čas\nSledeći tekstNevena Bogojević na prijemu kod predsednika Opštine Bač


Srna 06.10.2014 19:24\nBANJALUKA - Nosilac liste SNSD-a za Narodnu skupštinu Republike Srpske u Izbornoj jedinici tri Igor Radojičić poručio je večeras u Banjaluci da Srpska mora da ide putem političke stabilnosti, koju joj je donio SNSD.\n"Republika Srpska mora da ide i putem realizacije krupnih projekata i ekonomskih reformi, čak i u kriznim vremenima", rekao je Radojičić na predizbornoj tribini SNSD-a u banjalučkom naselju Starčevica.\nOn je ocijenio da su za pravni i politički sistem, kao i za ekonomiju Republike Srpske veća šteta bile vlasti SDS-a i PDP-a nego globalna ekonmska kriza.\n"Banjaluka je prije devet godina, odnosno 2005. godine imala rekordan broj nezaposlenih. Na vrhuncu i na kraju tadašnje vlasti koju su predvodili SDS i PDP zabilježen je veći broj nesaposlenih nego nakon šest godina globalne ekonomske krize", kaže Radojičić.\nOn kaže da se i u Banjaluci i u Sarajevu o svim važnim stvarima mora pitati Republika Srpska.\n"Na ovim izborima je veoma bitno obezbijediti politički stabilnost. Takva stabilnost biće obezbijeđena samo ukoliko SNSD sa koalicionim partnerima bude imao skupštinsku većinu", rekao je Špirić.\nNa predizbornoj tribini SNSD-a predstavljeni su kandidati za Narodnu skupšinu Republike Srpske i Parlamentarnu skupštinu BiH.


CE ZNAK deklaracija o usaglašenosti proizvoda sa evropskim direktivama :: AMP inženjering\nCE ZNAK deklaracija o usaglašenosti proizvoda sa evropskim direktivama\nDa bi neka firma mogla da izvozi u zemlje EU, postoji niz uslova koje treba da ispuni. Neki od tih uslova su funkcionalnost, izgled, povoljna cena, rokovi isporuke, zahtevani kvalitet itd. Iako ovi zahtevi nisu obavezujući, većina firmi ih ispunjava, da bi osigurala opstanak na tržištu. Pored ovih neobavezujućih , postoje zakonski, obavezujući uslovi za plasman proizvoda na tržište Evropske unije sa aspekta zaštite zdravlja i sigurnosti korisnika.\nIako se radi o slobodnoj tržišnoj utakmici donešeni su zakoni i propisi kojima se štite zdravlje i životi ljudi, životinja, okoline i interesi potrošača. Pre plasiranja proizvoda na tržište, potrebno je za odrđene grupe proizvoda sprovesti proceduru ocenjivanja usaglašenosti sa odgovarajućim važećim tehničkim propisima iz domena sigurnosti. Na kraju tog procesa dozvoljava se proizvođaču postavljanje CE znaka (znak evropske usklađenosti).\nCE znak pokazuje da je proizvod usklađen sa esencijalnim zahtevima i da je bio predmet odgovarajuće procedure ocenjivanja usklađenosti.\nCE znak nije simbol porekla proizvoda niti simbol kvaliteta\nCE znak pokazuje da je proizvod proizveden i dizajniran u skladu sa odredbama direktive EU. Može se reći da je to pasoš za proizvod.\nCE znak je obavezan i mora biti postavljen pre nego što se proizvod plasira na tržište i stavi u upotrebu\nAMP inženjring pruža kompletnu uslugu u proceduri dobijanja CE znaka za određene grupe proizvoda za koje se mora sprovesti procedura ocenjivanja usklađenosti sa odgovarajućim važećim tehničkim propisima iz domena sigurnosti. Konsultanti AMP inženjeringa sačinjavaju plan realizacije projekta pri čemu definišu sledeće grupe aktivnosti:\nKonsultanti AMP inženjeringa obezbeđuju i tumače Direktive koje se odnose na sigurnost industrijskih proizvoda koji su svrstani u dve oblasti:\nOblast "novog pristupa" koja pokriva tehničke industrijske proizvode.\nOblast "starog pristupa" koja pokriva motorna vozila, prehrambene proizvode, hemikalije, lekove za ljudsku i veterinarsku upotrebu.\nIzbor direktiva i propisa koji su primenljivi na proizvod u zavisnosti od:\nVrste i namene proizvoda,\nNačina njegovog funkcionisanja,\nVrste pogona, i\nTipa sastavnih sklopova, podsklopova i delova određuju se direktive koje se na taj proizvod primenjuju.\nNa jedan proizvod se često primenjuje više direktiva, i one sve moraju biti identifikovane bez izostavljanja. Same direktive ne sadrže iscrpni i konačni spisak proizvoda za koje važe kao ni popis svih isključenih proizvoda. Uvek se mora uzeti u obzir i nacionalno zakonodavstvo zemlje u koju se proizvod plasira na tržište.\nProcena mogućnosti realizacije cilja ( asortiman potrebnih ispitivanja, procena troškova i vremena )\nAktivnosti obuke zaposlenih ( opšta i posebna obuka )\nKontakt sa Notifikacionim telom ( predlog za izbor najoptimalnijeg rešenja)\nIzrada EC deklaracije o usaglašenosti i označavanje CE znakom\nObezbeđivanje Evropskih normi i drugih harmonizovanih standarda za proizvode\nObezbeđivanje i tumačenje standarda za izradu deklaracije proizvođača o usaglašenosti\nObezbeđivanje i tumačenje standarda za izradu dokumentacije podrške (tehnički dosije)\nIzrada forme tehničkog dosijea po zahtevu proizvođača (ako izabere modul A bez poziva Notifikacionog tela) izrada deklaracije o usaglašenosti\nKomunikacija sa Nortifikacionim telima za sve ostale poslovno-tehničke usluge


Kacin: Srbija ne treba da strahuje zbog viza | Autonomija\nFajon: Štetna mera, za sada nema opasnosti od uvođenja viza\nIzvestilac Evropskog parlamenta za Srbiju Jelko Kacin izjavio je da Srbija nema razloga za strahovanje od uvođenja viza za ulazak u zemlje Evropske unije.\n„Radimo na tome da države kandidati, a sada je i Srbija kandidat koji pregovara, na neki način harmonizuju svoj pravosudni sistem sa pravosudnim sistemima država članica. Tako da, realno gledajući, ta opasnost sve manje postoji i kao teorija“, rekao je Kacin za Radio Novi Sad.\nPrema njegovim rečima, Srbija problem lažnih azilanata uspešno kontroliše.\n„Rekao bih da je tu premijer Dačić u funkciji ministra unutrašnjih poslova napravio mnogo toga i javnost je svesna šta to znači i kakve teškoće to donosi zemlji i njenim građanima. Dok su se na drugoj strani organi progona posvetili sprečavanju tih kriminalnih radnji i organizovanog odlaska u te zemlje, te je i to urodilo plodom“, kazao je Kacin.\nPoslanica Evropskog parlamenta Tanja Fajon ocenila je danas da je usvajanje zaštitnog mehanizma za privremenu suspenziju bezviznog režima „potencijano opasna i štetna\nmera“ posebno za zemlje Zapadnog Balkana, ali da trenutno nijednoj od tih zemalja ne preti opasnost ponovnog uvođenja viza za putovanja u zemlje EU.\nEvropski parlament u Strazburu je danas usvojio rezoluciju o uvođenju „zaštitnog mehanizma“ koji Evropskoj komisiji daje pravo da ukine bezvizni režim zapadnobalkanskim i drugim zemljama iz kojih bi naglo porastao broj lažnih azilanata ili bi došla u opasnost bezbednost država EU.\nFajon je ocenila da je usvajanjem ove rezolucije „ozbiljno ugrožena budućnost vizne i politike susedstva EU“, dodavši da je „Evropska narodna partija zajedno sa konzervativnim i populističkim snagama u EP još jednom pokazala da ne mari za bezbednost i slobodu kretanja evropskih građana što su fundmanetalna ljudska prava“.\nTanja Fajon je izrazila bojazan i da će ova mera u zemljama Zapadnog Balkana dodatno ojačati antievropsko raspoloženje i netoleranicju prema manjinama čiji su pripadnici najčešći podnosioci zahteva za azil.\nPoslanica EP navela je međutim da trenutno ne postoji opasnost od ponovnog uvođenja viza za građane neke od zemalja Zapadnog Balkana.\nOna je dodala da broj azilanata iz tih zemalja, iako i dalje značajan, manji nego prošle godine i da evropske vlade zato neće imati razloga da odmah aktiviraju mehnizam za suspenziju beviznog režima.


Centralna proslava obeležavanja najvećeg događaja u istoriji SPC u Žiči (video, foto) - Sputnjik Srbija\nCentralna proslava obeležavanja najvećeg događaja u istoriji SPC u Žiči (video, foto)\n08:47 06.10.2019 (osveženo 13:54 06.10.2019) Preuzmite kraći link\nSrpska pravoslavna crkva ove godine obeležava najveći događaj u svojoj istoriji — 800 godina autokefalnosti, a centralna proslava u Srbiji počela je svetom liturgijom u manastiru Žiča, a nastaviće se narednih dana različitim manifestacijama.\nZahvaljujući zavetu Svetoga Save, koji nam je ostavio 1219. godine kada je izdejstvovao autokefalnost Srpske pravoslavne crkve, srpski narod je uspeo da preživi i pobedi sijaset iskušenja i nevolja koje su ga pratile a, kako vidimo, i danas prate naš narod, poručio je patrijarh Irinej.\nPre 800 godina, kada je Sveti Sava uspeo da izdejstvuje autokefalnost Srpske pravoslavne crkve, srpski narod se, baš kao i danas nalazio na geografskoj, duhovnoj i političkoj vododelnici istoka i zapada, naveo je patrijarh Irinej u poslanici povodom jubileja SPC, dodajući da je uspon srednjovekovne srpske države, predvođene Stefanom Prvovenčanim i Svetim Savom, plod angažovanja svih najboljih, dobro organizovanih i objedinjenih snaga naroda, pokrenutih jedinstvom vere, misli, reči, dela i cilja.\nCentralno obeležavanje 800 godina autokefalnosti SPC u Žiči\nPrema njegovim rečima, zahvaljujući opredeljenju Svetoga Save omogućeno je i dovršeno identitetsko uobličavanje i sazrevanje srpskog naroda, što je i formiralo Svetosavski zavet, odnosno, kako navodi, zavet bezgranične žrtvene ljubavi prema svom narodu, njegovoj crkvi i njegovoj državi, prema istini, pravdi i slobodi.\n„Iz tog Zaveta iznikao je i potonji kosovski, svetolazarevski zavet, kao i sva druga, u odsudnim vremenima zavetna opredeljenja i dela srpskog naroda. Zahvaljujući tome, preživeli smo i pobedili sijaset iskušenja i nevolja koje su pratile, a, kako vidimo, i danas prate istorijsku sudbinu našeg naroda“, istakao je patrijarh.\nPodsetio je da je srpski narod uz pomoć tog zaveta preživeo viševekovno ropstvo pod Osmanlijama, albansku golgotu i strahoviti pokolj stanovništva u Prvom svetskom ratu, zločine okupatora i njihovih saveznika u Drugom svetskom ratu...\nMinistar spoljnih poslova Srbije Ivica Dačić na obeležavanju 800 godina autokefalnosti SPC u Žiči\n„Vernost svetosavskom Zavetu omogućila nam je da preživimo, ali i da ne pokleknemo. Nije dovoljno samo preživeti, treba uspravno stajati! Preživeli smo i teror i egzekucije obezboženih Srba nad sopstvenim narodom, njegovo cepanje na nove, tobožnje nacije, arnautske pobune i zločine od davnih turskih do naših vremena, kao i različita iskušenja na kraju drugog i početku trećeg milenijuma, sve vreme ostajući uspravni“, naveo je poglavar SPC.\nNavodeći da je tokom iskušenja stradala i sama Crkva, patrijarh kaže da uprkos tome, svetosavski duh čini da i dalje, u istoj meri, Crkva stvara, preobražava i spasava svoju decu.\nZato se u nadi, kazao je Irinej, Crkva moli da „vernost svetosavskom putu osposobi srpski narod da očuva svoju svetu i zavetnu pokrajinu — Kosovo i Metohiju, svoju milu Boku i ponosnu Crnu Goru, kao i sve one druge krajeve i zemlje nad kojima su se nadvile ruke silnika ovoga sveta sa ciljem da ih nasilno i nepravedno otmu“.\nKako dodaje, za osam vekova, koliko je prošlo od dobijanja autokefalnosti SPC, duhovna snaga Crkve čvrsto i nepromenjivo usmerava sve velike događaje u istoriji srpskog naroda, odnosno bez nje istorija i opstanak srpskog naroda na tlu uvek nemirnog Balkana, raskrsnici mnogih etničkih kretanja, duhovnih i kulturnih uticaja i raznih osvajačkih ambicija, ne može se ni zamisliti.\n„Naš narod u najvećem periodu svoje istorije nije bio objedinjen unutar istih državnih granica, pa ipak nije izgubio svoj identitet, jer ga je čvrsto ukotvio u Crkvi. Tako i danas, tamo gde je prisutna u srpskom narodu, Crkva čini temelj njegovog identiteta. Posebno u krajevima gde je ugrožen, narod u svetosavskoj Crkvi nalazi snagu za dalji opstanak, nalazi tiho pristanište i utehu za svakodnevni život. Bez Svetosavske Srpske pravoslavne crkve, mi Srbi, kao narod, danas ne bismo ni postojali“, istakao je Irinej.\nPod okriljem autokefalne Crkve, arhiepiskop Sava, sa sedištem u manastiru Žiči, uspeo je da pokrene sve stvaralačke snage naroda...\nAli, kako dodaje patrijarh, SPC ne slavi ovaj veliki jubilej samo da bi podsetio na staru slavu, već da bi istakli jasno i glasno „da mi želimo i hoćemo da hodimo Savinim tragovima, da idemo putem koji nam je on zaveštao“.\nPatrijarh Irinej podseća da je Sveti Sava otac srpske književnosti kao pisac Žitija Svetog Simeona i autor pisama i beseda, da je utemeljio srpsko crkveno pravo kako tipicima za Karejsku isposnicu i manastire Hilandar i Studenicu tako i čuvenim Zakonopravilom i hrisovuljama koje je sa ocem i bratom pisao.\nCeremonija obeležavanja najvećeg događaja u istoriji SPC\nIrinej je podsetio i na to da su naši preci krštavani postepeno, tokom stoleća, sve do devetog veka, kao i da su u tim vremenima kao i, kaže, u današnjem vremenu, oblasti naseljene Srbima bile u pogledu državne uprave razdeljene i razjedinjene.\nDobijanje autokefalije za SPC desilo se naporedo sa učvršćivanjem i razvojem srednjovekovne srpske države, navodi Irinej i dodaje da je tako jedan prvenstveno crkveni događaj imao i veliki politički značaj.\n„Nesumnjivo je da je Sveti Sava, tražeći autokefaliju, imao u vidu i nacionalni, državni interes srpskog naroda“.\nKako je naveo poglavar SPC, dobijanje autokefalije je događaj koji obeležava svu istoriju srpskog naroda u svim oblastima života, nauke, kulture, duhovnosti i državnosti, jednom rečju, identitet i samog istorijskog bića i opstanka našeg naroda.\nDodaje da se SPC za osam vekova nikada nije „zatvorila u uske nacionalne okvire“, već je otvarala svoja vrata i punila svoje krstionice svima onima koji su u Hristu Bogočoveku prepoznavali svoga Spasitelja, bez obzira na nacionalnu pripadnost, boju kože, jezik kojim govore i prostor na kome žive.\nČestitajući svima jubilej SPC, Irinej je poželeo da svetim molitvama Svetoga Save Gospod blagoslovi, ukrepi, nadahne, sačuva i spasi srpski narod i njegov otadžbinu u svim vremenima i na svim prostorima na kojima se nalazi.


Humanitarni rad pod punim nadzorom države | Banjaluka.net\nHumanitarni rad pod punim nadzorom države\nVlasti Bosne i Hercegovine, u kontekstu zacrtanih reformi, ali i priključenja međunarodnoj koaliciji u borbi protiv terorizma, odlučne su da uvedu kontrolu svih novčanih tokova u zemlji, pa tako i u radu i djelovanju ogromnog broja humanitarnih organizacija u BiH.\nS tim u vezi, za današnju sjednicu Vijeća ministara BiH delegiran je i Nacrt zakona o humanitarnim organizacijama BiH, predlagača Ministarstva pravde, što je dokument koji bi konačno, nakon mnogo godina, trebalo da uredi ovu oblast i uvede dosta snažniju kontrolu humanitarnog rada u BiH.\nTim prije jer je proteklih godina osnovan veliki broj humanitarnih organizacije, od kojih su pojedine u međuvremenu osumnjičene za pranje novca, a neke, poput “Al Furkana”, koja je stavljena na crnu listu američkih vlasti, čak su dovođene u vezu s terorizmom.\nPrema riječima Marine Bakić, portparola Ministarstva pravde BiH, novim zakonom humanitarne organizacije bit će odvojene od ostalih udruženja na način da ih treba prepoznati po humanitarnom radu, što dosad nije bio slučaj.\n– Kontrolu njihovog rada ubuduće treba da obavljaju nadležne institucije entiteta i distrikta Brčko, u čijoj nadležnosti je i kontrola finansijskog poslovanja tih pravnih subjekata, a što treba da bude precizirano i u aktuelnom zakonu o udruženjima i fondacijama, koji se trenutno dorađuje. Cilj je sprečavanje nezakonitog djelovanja i eventualnih zloupotreba svih udruženja, pa i humanitarnih organizacija- ističe Bakićeva.\nNesumnjivo, posebna pažnja bit će posvećena upravo radu stranih humanitarnih organizacija, s obzirom na iskustvo s “Al Furkanom”, čiji je rad u BiH zamrznut 2002. te je od tada njihovo djelovanje nastavljeno u saradnji s “Global Relief Foundation”, organizacijom osumnjičenom da je usmjeravala sredstva za aktivnosti regrutovanja i obučavanja terorista.\nNovim nacrtom zakona određeno je da je strana humanitarna organizacija “nevladina organizacija sa sjedištem u drugoj državi, osnovana po propisima te države, a koja obavlja humanitarnu djelatnost na teritoriji BiH”.\nPrecizirano je da takva organizacija, preko Ministarstva vanjskih poslova (MVP) BiH, podnosi zahtjev za obavljanje humanitarne djelatnosti prije dolaska, a najkasnije u roku od 10 dana od dana dolaska u BiH.\n– Strana humanitarna organizacija, u vršenju humanitarne djelatnosti, dužna je pridržavati se zakona i drugih propisa, a posebno onih koji se odnose na poslovanje stranih pravnih i fizičkih osoba, finansijsko poslovanje, zapošljavanje radnika, izmirenje zakonskih obveza i drugo- navedeno je, između ostalog, u zakonu.\nZabrana rada humanitarne organizacije, kako je navedeno u zakonu, predviđena je u slučajevima kada ne obavlja djelatnost za koju je osnovana te ako djeluje suprotno odredbama statuta i ovog zakona.\nPostupak za zabranu rada pokreće nadležno tijelo za vršenje nadzora nad zakonitošću rada humanitarne organizacije, a o zabrani rada i brisanju iz Registra udruženja i fondacija Ministarstvo pravde BiH donosi rješenje.\nKako saznajemo, u međuvremenu je pripremljeni zakon dorađivan, ali detalji nisu dostupni, pa će biti neophodno sačekati usvajanje nacrta u Vijeću ministara i njegovo izglasavanje u Parlamentu BiH.


Erjavec: Crnoj Gori su otvorena vrata za članstvo u EU | EUME\nNaslovnica Press info Press Pregovori o pristupanju Erjavec: Crnoj Gori su otvorena vrata za članstvo u EU\nErjavec: Crnoj Gori su otvorena vrata za članstvo u EU\nErjavec i Marković\nCrnoj Gori su otvorena vrata za članstvo u EU, istakao je ministar vanjskih poslova Slovenije Karl Viktor Erjavec.\nOn je tokom sastanka sa crnogorskim potpredsjednikom Vlade Duškom Markovićem rekao i da je Slovenija zadovoljna postignutim rezultatima Crne Gore na putu za članstvo u EU i NATO.\nErjavec je je čestitao Crnoj Gori desetogodišnjicu nezavinsosti, konstatujući odlične odnose između dvije zemlje.\n“Slovenija podržava evroatlanski put Crne Gore, put u NATO. Mislim da smo dali mali doprinos da Crna Gora ubrzo postane punopravna članica NATO-a”, kazao je Erjavac.\nZadovoljan je i time šta je Crna Gora ostvarila na polju ispunjavanja reformi za članstvo u EU.\nMarković je istakao da posjeta Erjaveca predstavlja novu priliku za unapređenje odnosa Crne Gore i Slovenije, koji su zasnovani na prijateljstvu, razumijevanju, saradnji u gotovo svim oblastima.\n“Vlada je zainteresovana za nastavak intenzivnog političkog dijaloga sa Slovenijom, a istovremeno zahvalna za svu podršku koju Slovenija pruža Crnoj Gori na ostvarenju njenih spoljnopolitičkih ciljeva. Na tom planu Slovenija je naš snažan partner”, kazao je Marković.\n“Ona nam je bila saveznik u ovom procesu i podrška”, dodao je Marković.


Pozivnice za venčanja, pozivnice za rođendane | Copy Centar Akademija\nPozivnice i čestitke su specifična vrsta reklamnog materijala namenjene određenom broju korisnika Vaših usluga i sa određenim povodom. Pored štampe poslovnih pozivnica, nudimo Vam kvalitetnu izradu unikatnih čestitiki i pozivnica za privatne proslave poput venčanja, rođendana ili krštenja.\nŠtampanje pozivnica je jedan od najlepših i najelegantijih načina da pozovete nekog da dođe i da proslavi sa vama neki događaj koji organizujete, bilo da je to poziv za poslovnu proslavu, venčanje, krštenje ili neki seminar. Nisu sve pozivnice iste za sve prilike kao na primer pozivnica za venčanje ili korporativna pozivnica, tako da možemo da vam preporučimo više različitih tipova i vrsta pozivnica za vaš događaj i da vas posavetujemo kako bi ona trebalo da izgleda.\nBilo da štampate 100 ili 10.000 pozivnica, naše pozivnice i čestitke se štampaju u punom koloru na 350 g/m2 kunstdruku ili na nekom papru po želji. Copy Centar Akademija Vam nudi izradu pozivnica i čestitki različitih oblika i veličina uz mogućnost dodatnih tehničkih operacija poput UV parcijalnog laka, tople plastifikacije, zlatotiska i reljefne štampe ili dodavanje mašnica ili traka od satena ili nekog drugog materijala.\n155x110mm bez savijanja155x220mm savijena na pola\nBez koričenjaSpoljaSpolja i iznutra\nBez koverteBela kovertaPremium koverta


Uzbudljiva božićna NBA noć! Milvoki baksi porazili Boston seltikse - Balkan Sport\nUzbudljiva božićna NBA noć! Milvoki baksi porazili Boston seltikse\nPost category:Košarka / NBA\nVečeras su u Medison skver gardenu igrači nastavili uzbudljiv NBA Božićni mataron. Aktuelni šampion najjače lige na svetu, Milvoki baksi, pobedili su Boston seltikse rezultatom 117:113.\nU neverovatnom meču prepunom preokreta, ekipa Milvokija je ipak odnela pobedu, iako su košarkaši Bostona imali sjajno prvo poluvreme. Meč je bio neizvestan do samog kraja jer je ekipa Bostona odlično započela poslednju četvrtinu.\nUtakmica je protekla sa ovim rezultatima po četvrtinama: 22:35, 25:27, 43:32, 27:19.\nZvezda utakmice je zasigurno Janis Adetokumbo koji je meč okončao sa 36 poena, 12 skokova i 5 asistencija. Ovaj fantastični igrač se vration nakon duže pauze u trajanju od 5 utakmica, koju je napravio radi oporavka od povrede i korona virusa.\nU suparničkoj ekipi koja se hrabro borila do samog kraja, istakli su se Džejson Tejtum i Braun sa po 25 postignutih poena, a prati ih Markus Smart sa 19.\nBožićni NBA Maraton se nastavlja, a prenos svih utakmica u trajanju od 13 sati uzastopno, možete pratiti na kanalu Arena sport.\nTags: Boston seltiks, Košarka, Milvoki baks, NBA liga\nPrevious PostOd Niksa i Lejkersa do Rune- Mozgov sišao stepenik niže u karijeri\nNext PostLebron nadmašio Kobija, najbolji strelac u istoriji božićnih mečeva!\nMicić junak i tragičar: Olimpijakos na mišiće savladao Efes\nNBA: Lebron srušio Boston, Dončić nije mogao sam sa Bruklinom, Niksi šerifi Teksasa (VIDEO)\nŠpanija se poklonila Ristiću: Srpski centar nezaustavljiv u pobedi nad evroligašem (VIDEO)


Ruski investitor, višnja, vodosnabdevanje\nPočetak/Stare vesti/Merošina/Ruski investitor, višnja, vodosnabdevanje\nNiške Vesti30. juna 2019.\nFoto Merošinske Vesti arhiva\nBerba, “Dani višnje”, pronalaženje partnera za hladnjaču “Voćar”, ruski investitori i fabrika vode, teme su o kojima se protekle nedelje govorilo u našoj opštini. Predsednik Saša Jovanović, za Merošinske Vesti, govorio je o aktuelnim temama.\nU proteklih nedelju dana u Merošini je bilo dinamično. Održana je tradicionalna kulturno-turistička manifestacija „Dani višnje“ i koncert grupe „Tropiko bend“. Po proceni organizatora na koncertu je bilo preko 3 hiljade posetilaca, a tom čitavog dana kroz kompleks Oblačinskog jezera prodefilovalo je preko 5 hiljada ljudi.\n„Zadovoljni smo kako je protekla manifestacija, privukla je veliki broj posetilaca što i jeste bio osnovni cilj. Privlačenje ljudi iz okolnih gradova i opština, kako bi Oblačinsko jezero predstavili kao potencijalnu turističku destinaciju za vikend odmor i rekreaciju“- kaže Jovanović.\nSama manifestacija ostala je u senci, sada već tradicionalno niske otkupne cene višnje.\n„Organizacija manifestacije nema nikakve veze sa cenom, ali smo mi pokušali da iskoristimo dolazak pomoćnika ministra poljoprivrede i da ugovorimo sastanak sa hladnjačarima i otkupljivačima. Mali broj njih se odazvao pozivu, na sastanku su se složili da podignu otkupnu cenu, ali su već sutradan smanjili cenu. Osećamo se izigrano, pa ćemo sve svoje kapacitete usmeriti ka pronalaženju partnera za revitalizaciju hladnjače“-dodaje.\nHladnjača „Voćar“ je trenutno u stečaju, firma „Nektar“ ima udeo od 1400 metara kvadratnih, a ukupna površina same hladnjače je oko 9,5 hiljada metara kvadratnih. Ukoliko ne bude žalbe na podelu od strane „Nektara“ , hladnjača „Voćar“ mogla bi da se uskoro nađe na tenderu.\n„Hladnjača ima ogromne smeštajne i prerađivačke kapacitete i da ne dođe do tendera, imamo plan kako da je pokrenemo do sledeće berbe i time jednom za svagda stanemo na kraj mešetarenjima i monopolskom ponašanju hladnjačara, a samim tim obezbedimo veću otkupnu cenu za naše proizvođače. Takođe, postoji interesovanje investitora iz Prokuplja za izgradnju manje hladnjače u industrijskoj zoni Jugbogdanovac i sa više takvih manjih hladnjača obezbedimo smeštajne kapacitete za višnjare iz naše opštine“- ističe predsednik opštine Merošina.\nPored višnje, problem su i radna mesta, u utorak je organizovan sastanak sa potencijalnim investitorom iz Rusije, za gradnju fabrike koja se bavi reciklažom od koje se potom dobija električna energija i topla voda dovoljna za grejanje čitavog grada.\n„Ruski investitor bi zaposlio preko 200 radnika, što bi za naš kraj bilo od izuzetnog značaja. Zaista dobra prilika nam se pružila, razgovori su u toku i nadan se pozitivnom ishodu. Inače, u razgovore je uključena i načelnica Nišavskog okruga Dragana Sotirovski, pa uz njeno angažovanje očekujemo skoru realizaciju investicije koja bi u ekonomskom smislu oživela čitav okrug.“\nLokalna samouprava dobila je od Grada Beograda automobil na korišćenje, reč je o polovnom automobilu marke „Škoda“, koji će po rečima predsednika opština Saše Jovanovića, biti korišćen za službena putovanja.\n„Auto je dobijen na korišćenje za potrebe službenih putovanja lokalne administracije, pa nam je ovakva donacija ostavila prostor da mi na korišćenje predamo Narodnoj biblioteci jedan manji auto, za njihove potrebe. Nismo očekivali ovaj poklon pa bih iskoristio priliku da se zahvalim skupštini Grada Beograda koja nam je donirala automobil.“\nJoš jedan od gorućih problema u Merošini je pijaća voda za sve mesne zajednice, pa je rešenje tog problema bilo na dnevnom redu sastanka sa rukovodstvom „Srbija Voda“ u Nišu.\n„U petak smo u Nišu razgovarali sa gospodinom Ignjatovićem i gospodinom Kujundžićem koji vodi sektor za vodosnabdevanje. Potrebni su nam određeni uslovi kako bi smo izgradili projektno-tehničku dokumentaciju za snabdevanje pijaćom vodom 90 % domaćinstava u opštini Merošina. Lično sam se angažovao na tom projektu koji bi koštao do 3,5 miliona dinara, našli smo investitora koji bi platio projekat, pa nam ostaju uslovi koje izdaju „Srbija Vode“, pa uskoro očekujem sastanke u Beogradu sa direktorom Goranom Puzovićem i Natašom Milić iz Direkcije za vodu“- ističe Saša Jovanović, predsednik opštine Merošina.\nUoči dana Opštine pokrenut je veliki broj aktivnosti koje imaju za cilj poboljšanje uslova života svih stanovnika opštine Merošina, a predsednik Jovanović najavljuje redovno obaveštavanje građana o aktivnostima lokalne samouprave.\ndani višnje Saša Jovanović predsednik Voćar\nGrčka Agrifreda kupila Voćar iz Merošine: „Vraćamo stari sjaj oblačinskoj višnji“\nČlanovi skupštinskog Odbora za zdravlje i Mirsad Đerlek posetili Merošinu (FOTO)\nGrčka firma „Agrifreda“ zainteresovana za ulaganje u merošinski „Voćar“\nMerošina uskoro dobija jedno odeljenje za srednjoškolce\nAzbresnica – jedno od najstarijih sela merošinskog kraja, koje se pominje još u turskim tefterima


Lokalni, pokrajinski i republički izbori u Srbiji biće održani 26. aprila - Dijalog.net\nNaslovna Politika Lokalni, pokrajinski i republički izbori u Srbiji biće održani 26. aprila\nBeograd, 04. mart 2020. – Predsednik Srbije Aleksandar Vučić raspisao je redovne parlamentarne izbore za 26. april.\nIstog dana biće održani i lokalni i pokrajinski izbori.\n“Izbori nose i veliku odgovornost za stranke i grupe građana koji učestvuju, ali su oni i od presudnog značaja za svakog građanina. Zato oni treba da pokažu ozbiljnost i odgovornost i uveren sam da će oni izabrati pravi put i za sebe i za svoje porodice i za našu lepu Srbiju“, rekao je on.\n“Želim dobru, pravu demokratsku političku utakmicu i da 26. aprila uveče jedni drugima čestitamo. I zajednički i ujedinjeni krenemo u bolju budućnost“, rekao je on.\nVučić je rekao da će to biti jedna od najdužih izbornih kampanja da će biti dovoljno vremena da svi predstave svoje programe, istakavši da je važno da sve protekne u demokratskoj atmosferi i u miru”.\nPrethodno je predsednica parlamenta Maja Gojković raspisala izbore za Skupštine gradova i Skupštine opština, za 26. april.\nPosle potpisivanja odluke o raspisivanju izbora, ona je u holu Doma Narodne Skupštine rekla da se ova odluka ne odnosi na Skupštine gradova Zaječara, Bora i Beograda niti na Skupštine opština Kosjerić, Lučani, Aranđelovac, Negotin, Majdanpek, Mionica, Medveđa, Preševo, Kula, Doljevac, Kladovo i Smederevska Palanka, u kojima su održani vanredni lokalni izbori između 2017. i 2019. godine.\nGojković je pozvala građane da iskoriste svoje pravo i izađu na redovne izbore 26. aprila, kada će imati priliku da svojim glasom u demokratskom izbornom procesu odluče o budućnosti svojih lokalnih samouprava i njihovom daljem razvoju.\n“Pozivam vas da pažljivo pratite programe svih učesnika u ovom izbornom procesu i da izaberete svojim glasom one koji će odgovornom i ozbiljnom politikom moći da uneprede život vas i vaših porodica u gradovima i opštinama u kojima živite“, poručila je predsednica Skupštine.\nKandidate na predstojećim izborima pozvala je da građanima ponude svoje vizije razvoja gradova i da se u kampanji uzdrže od govora mržnje.\nPredsednik Skupštine Vojvodine Ištvan Pastor raspisao je izbore za poslanike u Skupštini AP Vojvodine za nedelju, 26 april.\nPastor je, nakon raspisivanja izbora, pozvao građane da izađu na izbore i ispune svoju građansku obavezu i izaberu ko će ih predstavljati.\n“Pozivam građane da 26. aprila iskoriste svoje građansko pravo i daju glas po svojoj želji. Vi ste jedini koji imate pravo da odlučite ko će vas u narednom periodu predstavljati u pokrajinskom parlamentu“, rekao je Pastor.\nPredsednik Skupštine Beograda Nikola Nikodijević raspisao je izbore za odbornike u svih 17 gradskih opština Beograda za 26. april.\n“Verujem da će izbori proći u najboljem mogućem redu“, rekao je Nikodijević novinarima u Skupštini grada Beograda.\nOznakeizborilokalna samoupravaNarodna skupštinaVlada Republike Srbije\nPrethodno Poverenik: Podaci o političkom mišljenju predstavljaju posebnu vrstu podataka o ličnosti čija obrada je restriktivna\nSledeće Otvoren poziv za prijavljivanje na program Zelene ideje\nTop Tags ljudska prava lokalna samouprava Evropska unija mediji OCD istraživanje konkurs Vlada Republike Srbije Evropska komisija Srbija i Evropska unija Civilno društvo Društvo evropske integracije vladavina prava mladi


U Bačkoj Topoli održane dve radionice o smanjivanju rizika od prirodnih katastrofa - Caritas Srbije\nU Bačkoj Topoli održane dve radionice o smanjivanju rizika od prirodnih katastrofa\nU okviru projekta BE READY Caritas Apostolskog Egzarhata i Caritas Srbije su u Bačkoj Topoli realizovali dve radionice na temu Smanjivanje rizika od prirodnih katastrofa.\nU utorak 23.02.2021 godine, u svećanoj sali SO Bačka Topola organizovao je Trening za građane, poverenike i zamenike poverenika civilne zaštite. Pored predstavnika lokalne samouprave, treningu su prisustvovali i predstavnici doma zdravlja, centra za socijalni rad, Dobrovoljnog vatrogasnog društva, Crvenog Krsta i drugih organizacija civilnog društva. Na početku, svim učesnicima se obratio zamenik predsednika opštine, gospodin Gabor Kišlinder. Učesnici treninga su imali priliku da se upoznaju sa obavezama koje propisuje novi Zakon o smanjenju rizika od katastrofa i upravljanju vanrednim situacijama. U skladu sa ovim Zakonom, svaka opština, mesna zajednica ili javno preduzeće dužna je da, po usvojenom pravilnku, imenuje po jednog poverenika i zamenika poverenika za oblast bezbednosti, sa jasno definisanim obavezama i zadacima u slučaju elementarnih nepogoda.\nU petak, 26. februara 2021. godine održan je trening za učiteljice zaposlene u Osnovnoj školi “Čaki Lajoš”. Treningu je prisustvovalo 15 učiteljica , zajedno sa direktorkom škole, gospođom Monikom Vojter-Pulai. Prisutni su imali prilku da se upoznaju sa dosadašnjim radom Caritasa na polju Smanjivanja rizika od elementarnih nepogoda i steknu nova znanja i veštine potrebne za rad sa učenicima na ovom polju.\nCaritas u Srbiji nastavlja sa podizanjem svesti i edukovanjem stanovništva o značaju zaštite životne sredine i pripreme za slučaj nastanka prirodnih katastrofa.


MEĐUNARODNA KONFERENCIJA O BEZBEDNOSTI SAOBRAĆAJA\nU Beogradu se u periodu od 27. do 29. aprila održava Međunarodna konferencija o bezbednosti saobraćaja u organizaciji Agencije za bezbednost saobraćaja Republike Srbije, Ministarstva unutrašnjih poslova, Ministarstva za infrastrukturu i energetiku i Ujedinjenih nacija Ekonomske komisije za Evropu.\nOdržavanje Konferencije najavljuje početak nove Dekade akcija o bezbednosti saobraćaja, od 2011. do 2020. godine, za sve države koje su pod okriljem Ekonomske komisije Ujedinjenih nacija za Evropu.\nKonferenciju, na kojoj prisustvuje 120 učesnika iz više od 30 država, otvorio je zamenik predsednika Vlade Republike Srbije i ministar unutrašnjih poslova Ivica Dačić. U uvodnom izlaganju ministar je ukazao na pozitivne efekte primene Zakona o bezbednosti saobraćaja na putevima od 2009. godine i istakao spremnost Republike Srbije da pruži punu podršku aktivnostima u novoj Dekadi akcija za bezbednost saobraćaja.\nKao predstavnici resornih ministarstava, učesnicima su se obratili ministar za infrastrukuru i energetiku Milutin Mrkonjić i ministar prosvete dr Žarko Obradović.\nOdržavanje Konferencije su pozdravili visoki predstavnici Ujedinjenih nacija gospodin Jan Kubiš, izvršni sekretar UNECE Organizacije, gospodin Nikolaju Asaulu, zamenik ministra za transport Ruske Federacije, gospodin Spiros Vujas, zamenik ministra za infrastrukturu, transport i mreže Republike Grčke i ambasador Leonidas Hristantopulos, generalni sekretar Crnomorske ekonomske organizacije.\nPrisustvom visokih predstavnika Vlade Republike Srbije i visokih predstavnika Ujedinjenih nacija data je najviša podrška održavanju Konferencije i značaju koji Republika Srbija daje unapređenju poslova bezbednosti saobraćaja.\nDirektor Agencije za bezbednost saobraćaja Stojadin Jovanović je istakao da je Srbija, održavanjem Konferencije u Beogradu, prva zemlja koja je promovisala dekadu akcija za bezbednost saobraćaja. Jovanović je posebno naglasio da je Republika Srbija uspela da dostigne prethodno zacrtan cilj i da broj poginulih lica u saobraćajnim nezgodama u periodu od 2001. do 2010. godine smanji za gotovo 50 odsto.\nDirektorka Odeljenja za transport UNECE organizacije gospođa Eva Molnar ukazala je na značaj Deklaracije o Dekadi akcija za bezbednost saobraćaja i obavezu država članica regiona Ekonomske komisije za Evropu na unapređenju bezbednosti saobraćaja na putevima i smanjenje broja poginulih u novoj Dekadi.\nKonferencija u Beogradu predstavlja uvertiru za 11. maj 2011. godine, kada će zvanično biti proglašen početak Dekade, pre svega najvažnijim događajem u Ženevi, ali i nizom drugih sličnih manifestacija u zemljama koje su pod okriljem UNECE organizacije“, rekao je Jovanović i najavio manifestaciju posvećenu Dekadi. Tada će u organizaciji Agencije i drugih najvažnijih institucija i organizacija bezbednosti saobraćaja biti održan jedinstven program i performans posvećen početku nove Dekade, na Trgu Republike u Beogradu.


Prijem i upućivanje korisnika na rehabilitaciju - Savez za cerebralnu i dečiju paralizu Vojvodine - Suncokret\nVi ste ovde: Home Novosti Prijem i upućivanje korisnika na rehabilitaciju\nPrijem i upućivanje korisnika na rehabilitaciju\nObjavljeno subota, 07 april 2012 09:38\nNa osnovu člana 7 Pravilnika o društvenom standardu korisnika penzija Republičkog fonda za penzijsko i invalidsko osiguranje („Službeni glasnik RS”, 29/2008, 24/2009, 10/2012), Republički fond za penzijsko i invalidsko osiguranje raspisuje oglas za prijem zahteva za upućivanje korisnika penzija na rehabilitaciju za 2012. godinu\n1. Pravo na besplatnu rehabilitaciju u zdravstveno-stacionarnim ustanovama i banjsko-klimatskim lečilištima, u trajanju od 10 dana, imaju korisnici starosnih, invalidskih i porodičnih penzija, koji imaju prebivalište na teritoriji Republike Srbije i čija je penzija za januar, odnosno februar niža od iznosa prosečne penzije u Fondu, odnosno od 22.334,00 dinara.\n2. Pravo da se jave na oglas imaju penzioneri iz kategorije zaposlenih, samostalnih delatnosti i poljoprivrednici, koji, osim penzije koja je niža od gore navedenog iznosa, nemaju druga lična primanja. Pravo da se jave na oglas ima ju i penzioneri koji su to pravo ostvarili primenom domaćih propisa i na osnovu međunarodnih ugovora, pod uslovom da zbir tih penzija (preračunato po srednjem kursu NBS na dan 13. janua a 2012. godine 1€ = 104,3584 dinara), ne prelazi iznos iz tačke 1 ovog oglasa.\n3. Pravo na korišćenje besplatne rehabilitaci je imaju korisnici penzija koji to pravo nisu koristili u poslednjih pet godina, a korisnici poljoprivredne penzije, pored navedenih uslova, moraju da imaju i najmanje 10 godina staža po osnovu obavljanja poljoprivredne delatnosti.\n4. Uz prijavu, potrebno je podneti:\n- penzijski ček za januar ili februar 2012. godine,\n- dokaz o visini penzije ostvarene po međunarodnim ugovorima\n(izvod banke ili potvrda inostranog nosioca socijalnog osiguranja)\n- postojeću medicinsku dokumentaciju,\n- pisanu izjavu, na propisanom obrascu prijave, o drugim ličnim primanjima i o tome da u prethodnih pet godina nisu koristili rehabilitaciju o trošku Fonda.\n5. Prijave se podnose opštinskim organizacijama penzionera, prema mestu prebivališta, a korisnici sa teritorije AP Kosovo i Metohija ispostavi ili filijali Fonda u mestu prebivališta.\n6. Članstvo u penzionerskim organizacijama nije uslov za korišćenje ovog prava.\n7. Prijave na oglas mogu da se podnesu do 23. marta 2012. godine.\n8. Na utvrđeni spisak korisnika penzija koji ispunjavaju uslove za upućivanje na rehabilitaciju može se podneti prigovor nadležnoj komisiji u roku od osam dana od dana objavljivanja spiska na oglasnoj tabli.\n9. Komisija iz tačke 8 dužna je da u roku od tri dana razmotri podnete prigovore i utvrdi konačan spisak korisnika penzija koji su ostvarili pravo na rehabilitaciju i objavi ga na oglasnoj tabli opštinske organizacije korisnika penzija, filijale Fonda, odnosno službe filijale i ispostave.\nPromocija devete knjige, autora TOMISLAVA GOVEDARICE, "STOPE U SENAMA RATNIKOVE KRVI", održaće se 21. septembra u Kulturnom Centru Zrenjanin\nPovodom izmene zakonskih propisa, Zakona o turizmu i donošenja Zakona o ugostiteljstvu, osobe koje su na osnovu prethodnih zakonskih propisa (Za\nPozivamo vas na Sajam J=DNAKI koji se održava u okviru 63. Međunarodnog beogradskog sajma knjiga u periodu od 21. do 28. oktobra 2018. godine\nUdruženje građana „SUNCE“ za cerebralnu i dečiju paralizu južno-bačkog okruga Novi Sad


► U Turskoj sve manje obolelih i umrlih, očekuje se ublažavanje ograničenja\nFoto: AP/ Burhan Ozbilici\nBroj bolesnika sa COVIDOM-19 kojima je potrebna intenzivna nega opada, pokazuju podaci Ministarstva zdravlja.\nTurska je na devetom mestu u svetu po broju potvrđenih slučajeva, a na 14. mestu po broju umrlih od posledica koronavirusa, po podacima američkog Univerziteta Džons Hopkins.\nDanas je poslednji dan četvorodnevne zabrane izlaska građana napolje širom Turske koja ima 83 miliona stanovnika.\nPredsednik Redžep Tajip Erdogan rekao je da se nada da će naredba o neizlaženju napolje biti ukinuta, a ublažavanje tog i drugih ograničenja i najava novih mera očekuju se krajem ove nedelje.\nRačuna se da je tokom vikenda produženog zbog verskog praznika, širenje infekcija sprečeno zabranom izlaska napolje svih starijih od 65 godina i svih mlađih od 20, dok je za ostalo stanovništvo velikih gradova važila delimična zabrana izlaska, uz ograničenje kretanja.


Jedan od evropskih lidera na srpskom tržištu - Intervju: Vlatko Đuriček, direktor kompanije CTP Invest Srbija - logistikaitransport.com\nJedan od evropskih lidera na srpskom tržištu – Intervju: Vlatko Đuriček, direktor kompanije CTP Invest Srbija\nPočetkom 2019. godine, tim kompanije CTP Invest je uspešno završio razvoj dva projekta najpre je u februaru 2019. godine započeta izgradnja objekta SIM1, koji je dodat CTParku Beograd Zapad. Radovi su završeni u julu iste godine, u dogovorenom roku, čime je isporučeno dodatnih 13.000m2 skladišnog prostora, u koje je uloženo oko 5 miliona evra.\nOvaj objekat dodat je već postojećem portfoliju na lokaciji u Šimanovcima, na koju je 2017. godine CTP ušao kupovinom logističkog centra Phoenix (SIM2) na taj način priključujući dodatnih 10.000 m2 svom međunarodnom portfoliju. Vrednost novog prostora je prepoznata u veoma kratkom roku, što potvrđuje i popunjenost od 100% do kraja godine od strane dva poznata zakupca – Emmezeta i Sika.\nJužno prema centralnoj Srbiji, CTPark Kragujevac dobio je svoj prvi objekat, i useljenje zakupca Yanfeng automotive Industries, vodećeg svetskog dobavljača elemenata automobilskog enterijera, sa preko 110 objekata širom sveta. Izgradnja nove fabrike je završena u rekordnom roku. Potraga i kupovina zemljišne parcele započeli su u januaru 2019. godine, a objekat je završen i predat zakupcu krajem novembra. CTP je uložio oko 20\nmiliona evra u ovaj park i raspolaže dodatnim zemljištem za dalju ekspanziju, što je veoma važno jer je Kragujevac strateški lociran grad i nudi visokokvalifikovanu radnu snagu, zahvaljujući gradskom tehničkom Univerzitetu i dugoj tradiciji u inženjerstvu.\nO daljim planovima CTP Invest Srbija razgovarali smo sa Vlatkom Đuričekom, direktorom\nkompanije CTP Invest za Srbiju.\nKoje aktivnosti predstoje CTP Investu u Srbiji ove godini?\nVeć u prvom kvartalu 2020. započinjemo veliki projekat, razvijanjem najvećeg industijskog\nparka u Srbiji – CTPark Beograd Sever, koji će biti lociran u Novim Banovcima. CTP je prošle godine kupio zemljište od 15,3ha, upravo sa ciljem daljeg razvoja. CTPark Beograd Sever se nalazi odmah pored autoputa A1, što ga čini strateški pozicioniranim između Beograda i Novog Sada, dok je od centra Beograda udaljen svega 20 minuta. Blizina autoputa omogućava odličnu povezanost sa Zagrebom, Budimpeštom i Temišvarom.\nKakva je struktura logističko – distributivnog centra planirana i koju površinu će zauzimati?\nU okviru najvećeg logističkodistributivnog centra biće tri odvojene zgrade (NBC1, NBC 2 i NBC3) sa preko 70.000 m2 modernog industrijskog prostora A klase. Početak izgradnje zgrade NBC2 očekuje se u februaru, dok će u trećem kvartalu 2020. godine biti dostupna zakupcima.


Hrvatska bi mogla biti u velikim ekonomskim problemima u naredne dvije godine – Biznis.ba\nNaslovnaRegijaHrvatska bi mogla biti u velikim ekonomskim problemima u naredne dvije godine\nobjavljeno 28. avg 2019. u 20:47\nOn je naveo da Hrvatska ima jako veliki javni sektor i nema naznake da će se išta promijeniti.\n“U slučaju recesije imaćemo privatni sektor izmoren od recesije i poreskih davanja… To će donijeti velike probleme svima”, rekao je Grubišić, prenose hrvatski mediji.\nOn je naglasio da je nepobitna činjenica da se ekonomija kreće u ciklusima.\n“Ako pitate 100 ekonomista da prognoziraju nečiji rast, odgovori mogu biti slični i totalno različiti. Ali, ako pitate hoće li doći do recesije, svi će reći da je sigurno da hoće, samo je pitanje kada”, rekao je Grubišić.\nIz hrvatskog Zavoda za statistiku saopšteno je da je bruto domaći proizvod /BDP/ u drugom tromjesečju ove godine realno veći za 2,4 odsto u odnosu na isti period lani.\nNajveći doprinos tome ostvaren je rastom bruto investicija u stalni kapital.\nIz ovog zavoda napominju da je ipak riječ o sporijem rastu u odnosu na prvi kvartal.


Merkel i Oland - ujedinjeni evropski front\nNemačka kancelarka, Angela Merkel i francuski predsednik Fransoa Oland, Strazbur 7. oktobar 2015.\nLideri Nemačke i Francuske pozvali su tokom retkog zajedničkog obraćanja Evropskom parlamentu, na jedinstvo širom Evrope pri rešavanju ozbiljnih kriza sa kojima se taj kontinent suočava.\nPo ugledu na istorijsko pojavljivanje bivših lidera Nemačke i Francuske, Helmuta Kola i Fransoa Miterana, nekoliko dana posle pada Berlinskog zida, podseća agencija Rojters - Angela Merkel i Fransoa Oland danas su u Strazburu poručili da je potrebno više saradnje unutar EU kako bi se smestile desetine hiljada migranata i izbeglica koji pristižu u 28-očlani blok.\nNemačka kancelarka Angela Merkel pozvala je na kolektivni pristup zakonima o izbeglicama, zaštitu granica i deportaciju onih koji ne ispunjavaju uslove za azil.\n“Ukoliko želimo da rešimo ove probleme, Evropska unija mora da deluje jedinstveno, jer ne smemo da podlegnemo iskušenju da se vratimo nacionalističkim principima u ovom trenutku. Upravo suprotno”, rekla je Merkel.\nČetiri dana posle 25. godišnjice ujedinjenja Nemačke, francuski socijalistički predsednik Fransoa Oland odao je počast svojoj konzervativnoj koleginici iz Berlina, ističući da u Evropi suverene države saveznice moraju da zadrže svoje različitosti, dok u isto vreme jačaju zajedničku politiku.\nOland je uputio kritike antievropskom, francuskom opozicionom Nacionalnom frontu, dovodeći u pitanje njihovu veru u demokratiju.\n“Jedina moguća opcija za one koji nisu ubeđeni u Evropu jeste da napuste Evropu. Ne postoji drugi način. To je stravična opcija, ali logično je da se napusti Evropa, evro, Šengen i možda čak demokratija jer, ponekad, dok vas slušam pitam se ‘da li zaista želite da budete deo zajedničkog prostora’“, rekao je Oland.\nOva opaska usledila je pošto je liderka Nacionalnog fronta Marin Le Pen, optužila Olanda da je prodao nacionalne interese Evropi kojom upravlja Berlin i nazvala ga “podsekretarom kancelarke Merkel, upravnikom francuske pokrajine”.\n“Nije u francuskom interesu da igra u tužnoj predstavi u kojoj Nemačka razvlači Francusku povodom migracije. Kada kancelarka Merkel neodgovorno izjavi da moramo da prihvatimo 800 hiljada migranata, vi kličete. Kada nekoliko dana kasnije ona zatvori zonu Šengena i odluči da kontroliše nemačke granice, vi opet kličete i tako šaljete obeshrabrujuću sliku Francuske koja besciljno luta i sapliće se o problem koji je u suštini pitanje bezbednosti, prosperiteta i odbrane francuskog identiteta”, poručila je Le Pen.\nTokom obraćanja Evropskom parlamentu i debate koja je usledila, Merkel i Oland razmenjivali su prijateljske reči, poglede i osmehe, i delovali kao ujedinjeni front pred zakonodavnim telom u kojem većinu drže i levičarske i desničarske stranke bliže centru, ali koje se susreću sa sve ozbiljnijim kritikama.


Pridružite se inicijativi Airbnb-a da se obezbijedi smještaj za 100.000 osoba koje se u prvim redovima bore protiv pandemije COVID-19\nPomoć u borbi protiv pandemije COVID-19\nPomozite heroju da pronađe smještaj\nDonirajte da biste finansirali smještaje za osobe koje se u prvim redovima bore protiv pandemije COVID-19. Sarađujemo s neprofitnim organizacijama kako bi vaše donacije došle do onih kojima su potrebne.\nCjelokupan iznos ide za pomoć osobama koje se bore protiv pandemije\nVaša donacija ide neprofitnim organizacijama koje zdravstvenim radnicima i osobama koje prve pritiču u pomoć pomažu da pronađu smještaj koji im omogućava da budu bliže svojim pacijentima ili na bezbjednoj udaljenosti od svojih porodica.\nKreirali smo program koji omogućava neprofitnim organizacijama da putem Airbnb-a pronađu smještaj zdravstvenim radnicima i osobama koje prve pritiču u pomoć. Uz vašu pomoć, moći će da rezervišu smještaje za još veći broj ljudi.


FF: Debata predsedničkih kandidata, napadi na Le Penovu\nIzvor: B92, 21.Mar.2017, 01:29\nPariz -- Francuski predsednički kandidat i lider Nacionalnog fronta Marin le Pen našla se, u prvoj televizijskoj debati, "pod udarom" ostalih kandidata.\nKritike su joj upućene zbog stavova o bezbednosti i mestu islama u Francuskoj.\nCentrista Emanuel Makron koji je, prema istraživanjima, po broju glasača izjednačen sa Le Penovom, optužio ju je tokom debate da pokušava da podeli Francusku povodom kupaćih kostima muslimanskih žena, koji pokrivaju celo telo, takozvanih >> Pročitaj celu vest na sajtu B92 << "burkinija", prenosi AFP.\nTa vrsta kupaćeg kostima prošle godine je bila zabranjena u nekoliko francuskih primorskih gradova, jer su ga lokalni zvaničnici nazvali "provokacijom" i diskriminacijom.\nLe Pen, koja se protivi imigraciji i koja želi da ograniči versku odeću na javnim mestima, kazala je da su burkini "znak buđenja radikalnog islama u Francuskoj" i optužila Makrona da to podržava.\n"Burkini je problem javnog reda. Ne koristite ga da delite Francusku", rekao je Makron.\nLe Pen i Makron su zajedno sedeli u studiju TF1 televizije, zajedno sa kandidatima, koji su po istraživanjima javnog mnjenja, na trećem i četvrtom mestu - Fransoa Fijonom i Benoa Amonom, kao i sa petoplasiranim Žan Lik Melanšonom.\nFijon je odbacio predlog Le Penove da se stvori prostor za više od 40.000 zatvorenika kao nerealan, istakavši da nikada više nije učinjeno za poslednjih pet godina".\n"Predlažem 16.000 zatvorskih mesta", rekao je Fijon.\nLe Pen se sukobila i sa kandidatom socijalista Benoa Amonom, koji ju je napao zbog njenih stavova o bezbednosti u javnim školama, za koje je ona rekla da u njima "hara nasilje".\n"Bez mira u školama nemoguće je učiti", rekla je Le Pen, a Amon je na to odgovorio da za to deca ne moraju biti taoci i dodao da su njeni stavovi "odvratni".\nFrancuski predsednički izbori održaće se 23. aprila, a za prvi krug kandidovalo se 11 kandidata.\nDrugi krug trebalo bi da se održi 7. maja, a najnovija istraživanja su pokazala da bi Makron tada mogao lako da pobedi Le Penovu.\nRTS: Debata predsedničkih kandidata u Francuskoj, Le Penova na udaru\n23:56: Sajam koševa u Pioniru\n23:55: Uhapšeni aktivisti Srpske liste\n23:53: Trener Mačve o 1:0: I Juve dobijao tim rezultatom\n23:53: Posle maglovitog jutra sunčana nedelja, do 24 stepena


Olga i Miljana predstavljaju Lebane na takmičenju „Srbija u ritmu Evrope“ - JUGPRESS\nOlga i Miljana predstavljaju Lebane na takmičenju „Srbija u ritmu Evrope“\nOsnovna škola „Radovan Kovačević Maksim“ u Lebanu bila je domaćin audicije za najveće dečje takmičenje ovog tipa u Evropi „ Srbija u ritmu Evrope“. Pravo učešća na audiciji imali su pevači i plesači od 12 do 21 godine. Svoj talenat pokazalo je dvadesetak pevača, samostalni plesači i grupno deca iz baletske škole, a nakon audicije odlučeno je da će opštinu Lebane na ovogodišnjem takmičenju „Srbija u ritmu Evrope“ u Srbobranu predstavljati Olga Vukadinović, a sa njom na sceni uz plesne korake pojaviće se i Miljana Stojanović. Njih sada očekuje višemesečna profesionalna obuka.\nPredsednik opštine Lebane Ivan Bogdanović čestitao je svima koji su učestvovali na audiciji, a pobednicima poručio da su pokazale svoj veliki talenat.\n„Želim im da uče u narednom periodu od profesionalaca i da na najbolji način predstave našu opštinu na ovom prestižnom dečjem takmičenju“.


Luelin King: O Srbiji se ovde razmišlja velikim delom u kontekstu Rusije\nŠta je u fokusu demokratske predsedničke konvencije, posebno u pogledu spoljne politike, upitao je kolega Branko Mikašinović, voditelja televizijskog programa “Hronika Bele kuće” i spoljnopolitičkog komentatora, Luelina Kinga.\nKing: Ovo je vrlo introvertna konvencija, koja se koncentriše na stranačka i unutrašnja pitanja i ne očekujem da će se mnogo govoriti o spoljnoj politici. Izborom senatora Džozefa Bajedna za potpresedničkog kandiata demokratske strnake, Obama je hteo da pokaže da tamo gde se on smatra najranjivijim, a to je u domenu spoljne politike, sada ima potpredsednika koji je vrstan spoljnopolitički stručnjak. Demokratski tabor će i dalje kritikovati Makejnovu spoljnu politiku kao nastavak Bušove neuspešne politike, kako u pogledu Iraka, tako i Avganistana, gde se situacija pogoršava - da ne govorimo o teškoj ekonomskoj situaciji.\nGlas Amerike: Kakve prednosti i nedostatke senator Džozef Bajden donosi predsedničkim aspiracijama Baraka Obame?\nKing: Reč je skoro o dve strane istog novčića. Naime izbor senatora Bajdena omogućava taboru senatora Obame da kaže - eto nudimo vam jednog od naših najuglednijih spoljnopolitičkih eksperata, koji poznaje svet i koji je putovao po svetu, ali sa druge strane to upravo ukazuje da Obami, koji bi mogao da postane predsednik, nedostaje to iskustvo. Uostalom, potpredsednici imaju veoma neznatnu ulogu i uticaj u administraciji. U ovom momentu, imate izuzetak pošto je Dik Čejni veoma uticajan, mada je po zakonu potpredsednički položaj politički veoma ograničen i svodi se na simolbičnu diplomatiju. Postavlja se pitanje - da li će Čejnijev presedan dovesti do promena u pogledu uticaja i delovanja budućih američkih potpredsednika i u kojoj meri.\nGlas Amerike: Da li mislite da bi demokratska adminstracija nastavila sadašnju politiku Vašingtona prema Srbiji?\nKing: O Srbiji se ovde razmišlja velikim delom u kontekstu Rusije, i sada nakon gruzijske krize, stvari izgledaju još gore. Adminstracija ne shvata kakvu je štetu pričinila odnosima sa Moskvom brzim priznavanjem nezavisnosti Kosova, a na drugoj strani pokazuje gotovu slepu lojalnost gruzijskoj vladi, što je dovelo do nekih nepromišljenih stvari. Male zemlje često smatraju da ako SAD pokažu zainteresovanost za njih, da će ih automatski i vojno zaštititi, što je iluzija, jer SAD neće ući u rat s Rusijom zbog Gruzije.\nGlas Amerike: Da li će doći do značajnije promene američke politike prema Rusiji, nakon gruzijske intervencije, ili će glavni spoljnopolitički fokus Vašington ostati Irak i Avganistan?\nKing: Rusija je momentalno u žiži pažnje, ali glavna pitanja su Avganistan i islamističke aktivnosti koje se šire u Pakistan, ili obrnuto, a Irak je i dalje nepoznanica. Ako Obama postane predsednik SAD, mislim da bi on imao nešto pomirljiviji pristup prema tom pitanju, posebno u pogledu odnosa sa Rusijom. Mislim da će te dve zemlje morati da pronadju zajednički teren gde se ne takmiče, već gde bi saradjivale, u borbi protiv terorizma, energetskim i ekološkim pitanja, itd. S druge strane, Mekejn bi zauzeo, čini mi se, oštriji stava i prema Rusiji i prema bliskoistočnim pitanjima.


Rukomet: Srbija - Hrvatska - Dan u Beogradu\nNaslovna » Izlasci » Sport » Rukomet: Srbija – Hrvatska\nRukomet: Srbija - Hrvatska (Å tark arena; foto: rss.org.rs)\nU okviru trećeg kola kvalifikacija za Evropsko prvenstvo 2020 meč između ove dve reprezentacije trebalo je da bude igran u dvorani „Aleksandar Nikolić“ ali je premešten u Štark arenu zbog finalne serije ABA lige u kojoj igraju Crvena zvezda i Budućnost.\nSvim navijačima koji su već obezbedili ulaznice novac će biti vraćen na prodajnim mestima gde su ih kupili. Besplatne karte mogu da se preuzmu na blagajni Štark arene i na prodajnim mestima Eventima uz ličnu kartu.\nNa tabeli kvalifikacione grupe 2 trenutno je prva Hrvatska sa četiri boda, druga Švajcarska sa dva boda a Belgija i Srbija imaju po jedan bod.\nPosle pet i po godina od finala ženskog SP 2013, koje je srušilo sve do tada postojeće rekorde u gledanosti (više od 20.000 gledalaca na utakmici Srbija – Brazil), rukomet se vraća u najveću srpsku halu.\nMuška reprezentacija Srbije osvojila je srebrnu medalju na Evropskom prvenstvu 2012 na istom ovom mestu. U polufinalu je savladana Hrvatska u spektakularnoj atmosferi pred 20.000 gledalaca.\nRevanš meč između Srbije i Hrvatske igra se u nedelju, 14. aprila, u Zadru. (danubeogradu.rs)\nTagoviizlasci kvalifikacije za ep reprezentacija srbije rukomet sport srbija - hrvatska štark arena za dž\nPrethodni Dani Beograda 2019\nSledeći 3×3 Roda prvenstvo Srbije 2019


Iduće sedmice sjednica Glavnog odbora SDA, na dnevnom redu dogovor o zakazivanju Kongresa - mojusk.ba\nNaredne sedmice bit će održana sjednica Glavnog odbora Stranke demokratske akcije (SDA) na kojoj će biti govora o zakazivanju Kongresa SDA.\nSjednica Glavnog odbora Stranke demokratske akcije (SDA) planirana je za subotu, 30.marta 2019. godine, a stranački funkcioneri raspravljati će o zakazivanju Kongresa SDA kao i o načinu na koji će biti održani izbori u kantonalnim i općinskim organizacijama ove stranke.\nSjednicom će predsjedavati predsjednik Glavnog odbora SDA Čedomir Lukić, a koji je nedavno, nakon isteka mandata u Vladi KS, postavljen za savjetnika u kabinetu člana Predsjedništva BiH Šefika Džaferovića.\nDogovor o sazivanju Kongresa zasigurno je jedna od najvažnijih tema u SDA s obzirom na to da će najveća politička stranka u Bosni i Hercegovini na Kongresu birati predsjednika SDA, njegovog zamjenika, potpredsjednike, članove Glavnog i Nadzornog odbora i Suda časti.\nKongres SDA trebao je biti održan krajem maja ove godine međutim Glavni odbor SDA odlučio je da sedmi po redu Kongres pomjeri na jesen, odnosno septembar ili oktobar ove godine.\nProšli Kongres SDA održan je 2015. godine i na njemu je 590 od 755 delegata izabralo Bakira Izetbegovića za predsjednika SDA. Što se tiče ostalih glasova, 159 delegata glasalo je za Šemsudina Mehmedovića, četvero za Irfana Ajanovića dok su dva glasačka listića bila nevažeća.\nIzetbegović će prema svim procjenama biti izabran za novog/starog predsjednika SDA s obzirom na to da je za vrijeme njegovog predsjednikovanja SDA ostvarila jako dobre izborne rezultate i na lokalnim izborima održanim 2016. godine kao i na parlamentarnim izborima održanim prošle godine. Pored toga, Izetbegović se uspio riješiti i nekih kompromitovanih kadrova koji su u protekle tri godine izbačeni iz stranke.\nU ovom trenutku upitna je politička sudbina rukovodećih stranačkih kadrova u kantonima, a koje nisu uspjele dogovoriti koalicije na nižim nivoima vlasti u mjestima gdje je SDA osvojila najveći broj glasova. Svakako, utjecaj na Kongres SDA imati će i način raspleta političke situacije u našoj zemlji kada je riječ o formiranju vlasti na svim nivoima.


„Stari Bulevar“ za komunalnu policiju | Boom93\nU rekonstruisanu zgradu nekadašnje kafane „Stari Bulevar“ biće smeštena komunalna policija kako je dogovoreno, kaže gradonačelnik Miodrag Milosavljević.\ngradu su počele da kruže glasine da će umesto komunalnih policajaca u „Stari\nBulevar" biti smeštena Direkcija za izgradnju za koju se preduzeću „Agrosistem"\niz budžeta plaća za iznajmljivanje većeg\ndela poslovnog prostora u Lole Ribara 2. Gradonačelnik kaže da o tome nije bilo\nodluka bila je da će u zgradu biti smeštena komunalna policija. Mislim da imamo\nsaglasnost svih relevatnih činioca da to bude urađeno kako je dogovoreno na\nuseljenja na Bulevar broj komunalnih policijaca biće povećan sa 9 na 15, rekao\nje gradonačelnik i dodao da je namera da se u potkrovlju objekta smeste sve\ninspekcijske službe u gradu sa načelnicima.\nobzirom da smo uredili potkrovlje, trebalo bi da smestimo komunalnu,\ngrađevinsku i ekološku inspekciju".\ndirekciju je plan da bude smeštena u objektu Komercijalne banke iza centralne\napoteke, kaže gradonačelnik.\nvrednost tog objekta je 61 milion dinara. Mi smo ponudili polovinu iznosa i\nvidećemo da li će to prihvatiti".\ndođe do kupovine zgrada bi trebalo da se nadgradi i uredi, dodao je


Gaši: Dr. Spin "podučava" diktatore\nGaši: Dr. Spin „podučava“ diktatore\nMediji su diktatorima garant uspešne i dugovečne vladavine, njihov esencijalni alat, izjavio je Ilir Gaši, autor animiranog serijala o "Dr Spinu", crtanom junaku koji duhovito i ironično "podučava" diktatore kako da medije efikasno koriste za održavanje na vlasti.\nGaši je u 10 kratkih epizoda pokušao da objasni da se u kontrolisanim i od države zavisnim medijima radi ili o pukom pukom spinovanju stvarnosti, ili o skretanju pažnje javnosti sa pravih problema na stvari koje to uopšte nisu.\nOn je FoNetu rekao da „postoje diktatori koji vrlo temeljno, tendeciozno i svesno oblikuju stvarnost prema svom interesu“.\nAli, kako je predočio, postoji i posebna kategorija diktatora koji u nekom momentu počinju da veruju da je laž koju produkuju zapravo istina, i onda njihova laž postaje još uverljivija.\nMislim da je to najopasniji oblik diktature, kada se potpuno izgubi kontakt sa realnošću, ukazao je Gaši u serijalu „Bez rukavica“.\nPosebna pažnja u epizodama „Dr Spina“ posvećena je ekonomskoj nezavisnosti medija i metodama koje diktatori primenjuju, kako bi tu nezavisnost onemogućili.\nOstale epizode se bave efektima takvog ponašanja i načinima oblikovanja javnog mnjenja putem medija.\nPo Gašiju, potpuno je neverovatno da su mediji toliko korumpirani i da njihovo izveštavanje često predstavlja realnost koja zapravo ne postoji.\n„Gladnog novinara je najlakše uceniti. Kada je novinaru dovedena u pitanje egzistencijalna situacija, on ima mnogo manji manevarski prostor da se odupre pritiscima, bilo onima koji dolaze unutar redakcije od urednika, bilo onima koji dolaze spolja“, upozorava Gaši.\nOn smatra da su srpski mediji dobar primer kako „odsecanje nezavisnih izvora finansiranja za medije, predstavlja važan preduslov uspostavljanja kontrole“.\nOvaj animirani serijal namenjen je ljudima koji se profesionalno ne bave medijima, ali na koje mediji svakako utiču – sve zbog toga da bi se kroz humor i ironiju demistifikovala i razumljivo predstavila državna kontrola medija.\nKrajnji cilj, prema autoru „Dr Spina“, jeste uspostavljanje sistema koji bi omogućio nezavisno izveštavanje.\nMediji imaju inklinaciju da se potčinjavaju izvorima moći. Ali, uveren je Gaši, postoje različiti mehanizmi kojima se štiti integritet medija i oni u uspešnijim društvima uspešnije i funcionišu.\nI dobrim delom zbog toga su uspešnija društva upravo takva – uspešnija, zaključio je Gaši.\nDr Spin Ilir Gaši\n← Do kraja godine zaposlenima u RTV pomoć od po 40.000 dinara\n150 godina Pančevca: Od slobode do autocenzure →


Hapšenje Karadžića inspirisalo brojne uvodnike u američkim dnevnicima\nHapšenje Radovana Karadžića inspirisalo je brojne uvodnike i pisma u američkim dnevnicima. U tekstu "Lice zla" u Vašington Postu, arhitekta Dejtonskog mirovnog sporazuma Ričard Holbruk evocira uspomene na svoj prvi i jedini susret sa Karadžićem pre 13 godina. Holbruk je tada, kao deo malog diplomatskog tima, pregovarao sa Slobodanom Miloševićem o okončanju opsade Sarajeva, i seća se da je Karadžić burno I emotivno reagovao na američke zahteve ali da je general Ratko Mladić bio dominantnija ličnost u razgovorima. "Sada, kada je jedan od ovih strašnih ubica uhvaćen, imperativ je da ga I Mladić sledi na istom putovanju" – podvlači Holbruk. Američki diplomata ocenjuje da hapšenje ima poseban značaj jer su ga obavile srpske vlasti, navodeći da predsednik Boris Tadić zaslužuje veliko priznanje za tu akciju. "Ovaj čin Srbiju približava članstvu u EU" – konstatuje Ričard Holbruk.\nNjujork Tajms u svom uvodniku pozdravlja vest o hapšenju lidera bosanskih Srba koji je, kako se navodi, "orkestrirao neke od najvećih užasa rata u Bosni I Hercegovini." Uprkos objašnjenju da je Karadžić izbegavao hapšenje zahvaljujući uverljivom lažnom identitetu, verovatniji razlog je da su predsednik Boris Tadić i njegova prozapadna vlada rešili da poboljšaju šanse Srbije da udje u EU, i konačno naredili istražiteljima da obave svoj posao – navodi njujorški dnevnik. Njujork Tajms ističe da Karadžićevo hapšenje služi kao upozorenje ostalim liderima koji podstiču genocid i veruju da mogu da imaknu pravdi oslanjajući se na saradnju svojih suseda, I nepažnju medjunarodne zajednice. "Nadamo se da će Srbija uskoro obaviti još jednu istorijsku istragu i uhvatiti generala Mladića. Beograd takodje mora da se pomiri sa nezavisnošću Kosova. Ipak, predsednik Tadić je pokazao pravu političku hrabrost i Evropa bi trebalo da ga podstakne poboljšanjem trgovinskih odnosa. Duga opsada Sarajeva I masakr u Srebrenici ne smeju nikada birti zaboravljeni, ali je u svačijem interesu da Srbija okonča svoju dugu, samo-nametnutu izolaciju" – zaključuje nacionalni dnevnik.\nA bizarni detalji o dvostrukom identitetu haškog optuženika toliko fasciniraju američke medije, da se tom temom bavi još veći broj dnevnika nego što je juče izvestio o njegovom hapšenju. „Ozloglašeni begunac nije se krio u mračnoj pećini niti zabačenom manastiru, već je živeo u srpskoj prestonici" – piše Njujork Tajms, dodajući da je, „umesto da se pritaji, Karadžić držao javna predavanja o alternativnoj medicini pred stotinama gledalaca". „Bivši lider bosanskih Srba izgradio je javni život u bekstvu, po svemu sudeći bez straha da će biti otkriven", piše Los Andjeles Tajms. Više od deset godina najtraženiji ratni zločinac izbegavao je medjunarodnu pravdu tako što se, uz prerušavanje koje kao da je smislio autor nekog trilera, krio – „svima ispred nosa" – navodi Majami Herald International.


Prestupnicko ponasanje i maloletnicka delikvencija - Seminarski Diplomski Radovi\nDatum i vreme: 18-09-2021, 12:12 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Prirodne nauke / Sociologija / Prestupnicko ponasanje i maloletnicka delikvencija\nPrestupnicko ponasanje i maloletnicka delikvencija\nSociologija je opšta i osnovna nauka o društvu (shvaćeno kao sistem, kao konkretno-istorijsku celinu ili neki njegov deo kao celinu).\nSociologija proučava sisteme odnosa koji se u društvu uspostavljaju između pojedinaca i društvenih grupa, društvenu strukturu, te odnose društva prema prirodi.\nSociologija je društvena nauka teorijskog karaktera koja teži otkrivanju opšteg i sistematskog saznanja. Kao nauka o društvu sociologija je nastala u prvoj polovini 19. veka. U to vreme su neke prirodne nauke kao što su biologija i fizika bile već razvijene i kao takve uticale i na formiranje nauke o društvu.\nSociologija je nauka koja proučava društvo kao jednu celinu.\nSociologija daje posebnim društvenim naukama teorijski i metodološki okvir za izučavanje onih oblasti društvene stvarnosti ili pojedinih društvenih pojava koje su predmet njihovog izučavanja, a posebne društvene nauke daju sociologiji, pre svega ogroman empirijski materijal, kao i rezultate do kojih su došle izučavanjem zakonitosti posebnih oblasti društvene stvarnosti i pojedinih društvenih pojava.\nU izučavanju najopštijih zakonitosti nastanka i razvoja društva, sociologija mora polaziti od zakonitosti koje utvrđuju posebne društvene nauke, izučavajući posebne oblasti društvene stvarnosti ili pojedine društvene pojave.\nKao naučni pogled na društvo, sociologija se javlja u okviru moderne racionalističke misli.\nPosebne sociologije se bave izučavanjem pojedinih područja društva. Šezdesetih godina ovog veka posebna sociologija počela je naglo da se razvija, i to pre svega u zemljama sa većom tradicijom urazvoju sociologije uopšte (Francuska, SAD, Nemačka...).\nJedna od posebnih sociologija može se tako slobodno reći jeste socijalna patologija ili sociologija devijantnosti....\n1\tPrestupničko ponašanje\t4\n1.1\tTipologija prestupničkog ponašanja\t6\n1.2\tProces razvoja prestupničkog ponašanja\t7\n2\tPojam maloljetnicke delikvencije\t9\n2.1\tFizičke osobine maloljetnih delikvenata\t10\n2.2\tInteligencija maloljetnih delikvenata\t10\n2.3\tEmocionalne osobine maloljetnih delikvenata\t10\n2.4\tSocijalne osobine maloljetnih delikvenata\t11\n2.5\tLičnost maloljetnih delikvenata\t11\nMaloletnička delikvencija 2 derrick 0 1,318 03-02-2013 07:46 PM\nAgresija i prosocijalno ponašanje Dzemala 0 4,017 18-08-2011 01:38 PM


H-Bridges tim studenata Elektrotehničkog fakulteta (ETF) na najvećem svetskom studentskom takmičenju u oblasti inovativnih i energetski efikasnih rešenja International Future Energy Challenge 2018, u Pekingu od 18. do 22. jula, osvojio je 4. mesto i nagradu Best Education Impact. Prva tri mesta zauzeli su univerziteti iz Kine, dok su iza naših studenata ostali univerziteti iz Nemačke, SAD, Singapura, Tajvana i još dva Kine.\nTim H-Bridges čini 16 studenata sa različitih smerova ETF-a, koji su na razvoju uređaja za potrebe takmičenja radili od maja 2017. godine. Tema ovogodišnjeg takmičenja je bio razvoj uređaja za potrebe sistema za skladištenje energije.\nA, malo je falilo da zbog nedostatka novca na naš tim i ne ode u Peking, iako je to pravo izborio u polufinalu, koje je održano u San Antoniju, i to kao jedini iz Evrope uz kolege sa Univerziteta iz Kelna. Balkan Green Energy News im je pomogao tako što je objavio njihov apel firmama da ih podrže da se takmiče sa kolegama. Posle apela primio ih je i Aleksandar Antić, ministar rudarstva i energetike, i obećao im pomoć.\nAleksandar Milić, asistent na Katedri za energetske pretvarače i pogone ETF-a, rekao je za Balkan Green Energy News da je H-Bridges tim na odličan način predstavio Univerzitet u Beogradu i Srbiju na najvećem svetskom studentskom takmičenju u oblasti inovativnih i energetski efikasnih rešenja.\n“Uređaj razvijen u laboratoriji za digitalno upravljanje i električna vozila ETF-a je ispunio gotovo sve zahteve takmičenja”, ističe on.\nPri finalnim testiranjima uređaja tokom 75 minuta uspešno je obavljeno 13/15 testova, pri čemu je postignut rad pri maksimalnom opterećenju (1.000 W) u režimu pražnjenja i nakon toga u režimu punjenja baterije. Dodatno su postignute i tražene energetske efikasnost pri različitim radnim režimima, zahtevane valovitosti ulaznih/izlaznih napona i struja, zahtevane zaštite i kontrolne funkcije uređaja (state machine sa intuitivnim menijem) i masa uređaja, termički i zvučni uticaj na sredinu…\nKo je pomogao studentima\nKao što je Balkan Green Energy News i obećao, prilikom objavljivanja poziva firmama da pomognu naše studente, objavljujemo spisak firmi zahvaljujući kojima je domaćoj pameti omogućeno da pokaže što zna:\nTagovi: ETF, H-Bridges\nPočetna » Vesti » Energetska efikasnost » Studenti ETF-a uspešno predstavili Srbiju na najvećem svetskom takmičenju za energetski efikasna rešenja


Cena kvadratnog metra stana u Jagodini 64.356 dinara - BGnekretnine blog\nCena kvadratnog metra stana u Jagodini 64.356 dinara\ncena kvadratnog metra, građevinsko zemljište, Jagodina, porez na imovinu\nLokacije, Novosti, porez na imovinu 024 Nov 2015\nSkupština grada Jagodine, utvrdila je prosečnu cenu kvadratnog metra nepokretnosti za utvrđivanje poreza na imovinu za narednu godinu i donela odluku da kvadratni metar stanova i kuća u prvoj zoni iznosi 64.356 dinara, a građevinskog zemljišta 6.050 dinara.\nCena kvadratnog metra poslovnih zgrada u ovoj zoni je 101.550 dinara a garaža i garažnih mesta 30.000 dinara, stoji u odluci koju su odbornici usvojili jednoglasno i bez diskusije.\nU drugoj zoni kvadratni metara stanova i kuća je 52.131, građevinskog zemljišta 1.956, poljoprivrednog zemljišta 540, šumskog zemljišta 275 dinara, poslovnih zgrada 59.776, garaža i garažnih mesta 28.000 dinara.\nSednici je presedavao predsednik Skupštine grada Dragan Marković – Palma.\nCena za stanove i kuće su neznatno uvećane u odnosu na ovu i prošlu godinu, a smanjene za poslovni prostor, stoji u obrazloženju odluke. Stopa poreza na imovinu građana za narednu godinu, prema odluci je do 0,3 i do 0,4 odsto, zavisno dali porezni obaveznik vodi poslovne knjige i „one su kao prošle godine i u okviru poreskih stopa definisanih zakonom“.\nOdbornici su doneli i odluku da stopa amortizacije bude 0,8 odsto, kakav je bila i prethodne dve godine.\nOdluka je danas stupila na snagu a cene će se primenjivati od 1. januara 2016. godine.\nOdbornici su doneli i Odluku da se male firme naredne godine oslobode plaćanja lokalne takse a većim firmama taksa se umanjuje za oko 5,7 odsto.\nPrema ovoj odluci preduzetnici i pravna lica sa godišnjim prihodom do 50 miliona dinara na teritoriji grada Jagodine, oslobođeni su plaćanja takse za isticanje firme na poslovnom prostoru, a drugima je umanjena i određuje se prema prosečnoj zaradi.\nSrednja preduzeća, sa prihodom iznad 50 miliona plaćaće „do dve prosečne zarade, a velika do tri prosečne zarade“, stoji u brazloženju.\nProsečna plata u Jagodini od januara do avgusta bila je 45.914 dinara što je manje za oko 5,7 odsto u odnosu na isti period lane (48.563) i za toliko je manja visina lokalne komunalne takse sada.\nU odluci Skupštine grada, stoji, „da će pravna lica koja obavljaju delatnosti: bankarstva, osiguranja imovine i lica, proizvodnje i trgovine naftom i naftinim derivatima, proizvodnje i trgovine na veliko duvanom i duvanskim proizvodima, proizvodnje cementa, poštanskih, mobilnih i telefinskih usluga, elektroprivrede, kazina, kockarnica, kladionica, noćnih barova, diskoteka, bingo sala, komunalne takse plaćati najviše do deset prosečnih zarada, što je oko 451.940 dinara“.\nPreduzetnici i pravna lica s prihodom do 50.000.000 dinara i lane su u Jagodini bile oslobođene komunalne takse.\nSkupština je donela i odluku o oslobađanju poljoprivrenika poreza na imovinu za poljoprivredno i šumsko zamljište u 2016.godini.\nOva odluka je donesena „zbog teške ekonomnske situacije i stvaranja boljih uslova za razvoj poljoprivrede“, navodi se u obrazloženju.\nPoljoprivrednici Jagodine su ovog poreza bili oslobođeni i poslednjih šest godina „u cilju prevazilaženja ekonomske krize i pomoći poljoprivredi grada Jagodine da ublaži posledice krize u ovoj grani delatnosti“.\nPrema poslednjem propisu poljoprivrede, u Jagodini ima 6.358 poljoprivrednih domaćinstava, koji obrađuju 18.790 hektara zemljišta.


Izvor blizak istrazi pojašnjava da se grupi na teret stavlja višestruko uvećavanje cena pojedinih proizvoda koje su prošle godine nabavljali po narudžabama Instituta za vreme pandemije kovida 19.\n- Samo na zaštitnim maskama KN 95 zgrnut je ogroman novac, jer su osumnjičeni te maske fakturisali Institutu po ceni od 6,9 maraka za komad, a nabavljane su po ceni od 0,36 maraka po komadu. Ponuđač čak nije dostavio ni sertifikat koji bi potvrdio da je to ta maska koja je bila naručena - kaže izvor blizak istrazi.\nDodaje da su cene uvećavane i na drugim proizvodima.\n- Zaštitna odela Institutu su isporučena po ceni od 50 maraka, a nabavljana su po ceni od 22,5 maraka. Takođe, upitno je da li su ta zaštitna odela odgovarala nameni, a takođe nisu bila poreklom iz Kine kako se navodilo, već su proizvedena i nabavljena u BiH - rekao je izvor iz istrage.\nPodsetimo, po nalogu Tužilaštva RS uhapšeni su vlasnik turističke agencije "Travel 4 Fun" Saša Marković, direktor firme "Promeding" Dragan Dubravac i direktor "Prokontrola" Slavko Bojić, te direktor Instituta za javno zdravstvo RS Branislav Zeljković.\nBranislav Zeljković zloupotreba službenog položaja Institut za javno zdravstvo RS uhapšen Branislav Zeljković


Predsednik kosovskog parlamenta Kadri Veselji pozvao je predsednika Kosova Hašima Tačija da odmah odredi datum izbora.\n"Raspuštanje skupštine omogućava predsedniku da automatski odredi datum izbora. Rekao sam s punim ubeđenjem i još uvek tvrdim da su izbori jedino rešenje za građane. Oni nisu samo opcija ili alternativa, već prava odluka za građane. Ovom odlukom pokazali smo dostojanstvo", rekao je Veselji čestitajući građanima, prenela je prištinska Koha.\nŠef poslaničke grupe ABK-a Ahmet Isufi rekao je da je ovom odlukom mandat vraćen narodu, dok je Memlji Krasnići iz DPK-a rekao da je konačno proces odlaska na vanredne izbore danas institucionalan.\nBivši premijer Ramuš Haradinaj pozdravio je današnju odluku predsedništva parlamenta o datumu raspuštanja tog zakonodavno tela. Koha je prenela da je Haradinaj rekao da je odluka skupštinskog predsedništva o održavanju rasprave 22. avgusta o raspuštanju tog tela "odgovarajuća i u skladu sa zakonima i ustavom".


Bespovratna pomoć noćnim klubovima i barovima: Rok za podnošenje zahteva 15 dana - 20.05.2021, Sputnik Srbija\nBespovratna pomoć noćnim klubovima i barovima: Rok za podnošenje zahteva 15 dana\nVlada Srbije predložila je danas da se noćnim barovima i klubovima pomogne isplatom bespovratnih sredstava. 20.05.2021, Sputnik Srbija\nVlada je to predložila imajući u vidu da im je rad od početka pandemije bio ograničen.Visinu pomoći utvrdiće Vlada posebnim aktom, zaključeno je na današnjoj sednici, i usvojena Uredba o podršci radu klubova koja će omogućiti isplatu sredstava, što je deo podrške očuvanja delatnosti koja je imala u proteklih godinu dana pad prometa preko 70 odsto.Za tu će podršku zainteresovani moći da se, nakon objave javnog poziva, prijave na zvaničnoj internet-prezentaciji Ministarstva trgovine, turizma i telekomunikacija, a rok za podnošenje zahteva je 15 dana od dana njegove objave.Na sednici je zaključeno da se prihvati Program transformacije Poreske uprave za period 2021–2025. godine, koji je usmeren na izgradnju moderne poreske administracije koja će obezbediti održive i predvidive javne finansije, unaprediti funkcionisanje postojeće Poreske uprave kako bi odgovorila izazovima u ekonomskom okruženju - u delu prikupljanja javnih prihoda u zemlji i u svetu.Takođe, cilj programa je stvaranje konkurentnog i respektabilnog poreskog okruženja, kako za domaće, tako i za strane investitore i predstavlja jedan od najvažnijih reformskih procesa u oblasti modernizacije celokupnog sistema javne uprave Srbije.Odlučeno je i da se osnuje Visoka škola strukovnih studija vazduhoplovne akademije, kojom se omogućava formalno obrazovanje pilota u okviru sistema visokog obrazovanja. Kako je navedeno u saopštenju sa sednice vlade, razvojem sopstvenih kapaciteta za školovanje pilota i vazduhoplovno-tehničkog osoblja stvaraju se uslovi da se dugoročno zadovolji pre svega, potreba domaćih poslodavaca u vazduhoplovnoj industriji, a sa druge strane omogući da Srbija ravnopravno učestvuje na svetskom tržištu obrazovnih usluga u sektoru vazdušnog saobraćaja.Cilj programa biće usmeren na unapređenje sistema upravljanja zaštićenim područjima, praćenje uticaja klimatskih promena i zagađenja životne sredine na biodiverzitet i učešće javnosti u donošenju odluka u oblasti zaštite životne sredine.Odlučeno je i da Svetosavski plato i Krunski venac u Beogradu, zbog svojih simboličnih, memorijalnih, i arhitektonsko-urbanističkih vrednosti, budu proglašeni za prostorno kulturno-istorijsku celinu, prenosi B 92.Pročitajte još:\nekonomija, vesti, srbija, pomoć, noćni klub, bar\n18:14 20.05.2021 (Osveženo: 18:20 20.05.2021)\nCC0 / Pexels/Mauricio Mascaro / Žurka, zabava\nVlada Srbije predložila je danas da se noćnim barovima i klubovima pomogne isplatom bespovratnih sredstava.\nVlada je to predložila imajući u vidu da im je rad od početka pandemije bio ograničen.\nVisinu pomoći utvrdiće Vlada posebnim aktom, zaključeno je na današnjoj sednici, i usvojena Uredba o podršci radu klubova koja će omogućiti isplatu sredstava, što je deo podrške očuvanja delatnosti koja je imala u proteklih godinu dana pad prometa preko 70 odsto.\nZa tu će podršku zainteresovani moći da se, nakon objave javnog poziva, prijave na zvaničnoj internet-prezentaciji Ministarstva trgovine, turizma i telekomunikacija, a rok za podnošenje zahteva je 15 dana od dana njegove objave.\nVlada je donela odluku da se Češkoj donira 100.000 Fajzerovih vakcina u znak solidarnosti s građanima te zemlje u borbi protiv epidemije korona virusa.\nNa sednici je zaključeno da se prihvati Program transformacije Poreske uprave za period 2021–2025. godine, koji je usmeren na izgradnju moderne poreske administracije koja će obezbediti održive i predvidive javne finansije, unaprediti funkcionisanje postojeće Poreske uprave kako bi odgovorila izazovima u ekonomskom okruženju - u delu prikupljanja javnih prihoda u zemlji i u svetu.\nTakođe, cilj programa je stvaranje konkurentnog i respektabilnog poreskog okruženja, kako za domaće, tako i za strane investitore i predstavlja jedan od najvažnijih reformskih procesa u oblasti modernizacije celokupnog sistema javne uprave Srbije.\nOdlučeno je i da se osnuje Visoka škola strukovnih studija vazduhoplovne akademije, kojom se omogućava formalno obrazovanje pilota u okviru sistema visokog obrazovanja. Kako je navedeno u saopštenju sa sednice vlade, razvojem sopstvenih kapaciteta za školovanje pilota i vazduhoplovno-tehničkog osoblja stvaraju se uslovi da se dugoročno zadovolji pre svega, potreba domaćih poslodavaca u vazduhoplovnoj industriji, a sa druge strane omogući da Srbija ravnopravno učestvuje na svetskom tržištu obrazovnih usluga u sektoru vazdušnog saobraćaja.\nVlada je usvojila i Program zaštite prirode za period od 2021. do 2023. godine, čiji je osnovni cilj unapređenje sistema zaštite prirode i očuvanje biodiverziteta.\nCilj programa biće usmeren na unapređenje sistema upravljanja zaštićenim područjima, praćenje uticaja klimatskih promena i zagađenja životne sredine na biodiverzitet i učešće javnosti u donošenju odluka u oblasti zaštite životne sredine.\nOdlučeno je i da Svetosavski plato i Krunski venac u Beogradu, zbog svojih simboličnih, memorijalnih, i arhitektonsko-urbanističkih vrednosti, budu proglašeni za prostorno kulturno-istorijsku celinu, prenosi B 92.\nNajveća investicija u srpski turizam u ovom trenutku: Oživeće jug Srbije


SAOPŠTENJE ROMSKOG POKRETA SRBIJE - Romaworld\nBy Redakcija Romaworld 3 septembra, 2015 51 No comment\nRomski Pokret Srbije se zalaže za vladavinu prava i poštovanje zakona u svim segmentima uređenja Države Srbije i zbog toga :\n1.Sednicu u Leskovcu smatramo nelegitimnom zato što nije sazvana na osnovu STATUTA Nacionalnog Saveta Romske Nacionalne Manjine.\n2.Ne podržavamo smenu Predsednika i članova rukovodstva Nacionalnog Saveta koja je na ovakav način izvedena.\n3.Ne podržavamo izbor novog predsednika i članova rukovodstva Nacionalnog Saveta.\n4.Tražimo da se o svemu izjasne nadležni državni organi,Vlada Srbije i nadležno Ministarstvo.\nNaš stav prema predsedniku Nacionalnog saveta romske nacionalne manjine Srbije Vitomiru Mihajloviću je jasno više puta iskazan ,znači nije uživao našu podršku ali kao legalisti protiv smo ovakvih nelegitimnih smena i postupaka zato što svoj rad zasnivamo isključivo na vladavini prava i poštovanju zakona.\nOvakvi nezakoniti postupci jednog dela članova nacionalnog saveta su još više pokvarili sliku o romskoj zajednici u Srbiji i nas predstavile kao haotičnu i neuređenu zajednicu koja nije sposobna da rešava probleme kao i da nema demokratskih kapaciteta kojim bi jačala odnose unutar zajednice.\nRomski Pokret Srbije predlaže nadležnom Ministarstvu raspuštanje ovako izabranog Nacionalnog Saveta i raspisivanje Novih izbora za Nacionalni Savet Romske nacionalne Manjine u Srbiji\nReagovanje DUR-a na smenu predsednika NSRNM


Sirija: Da li se sprema "libijski" scenario? - Fakultet za diplomatiju i bezbednost\nSirija: Da li se sprema “libijski” scenario?\nSAD se učestano konsultuju sa svoja dva ključna zapadna saveznika, Francuskom i Britanijom, o mogućim vojnim opcijama u Siriji – ako se postigne konsenzus za intervenciju.\nKako iznose američki mediji, pitanje intervencije ponovo je na dnevnom redu posle dva izraleska udara iz vazduha na ciljeve u Siriji, u prošli petak i u nedelju. Prema Rojtersu, SAD o tome nisu bile unapred obaveštene, što ne izgleda baš uverljivo s obzirom na izjavu koju je predsednik Obama dao u jednom intervjuu i nedelju, rekaviši: ”Imamo veoma blisku koordinaciju sa Izraelcima”.\nIzrael je svog glavnog pokrovitelja međutim obavestio o učinku bombardovanja i razlozima zašto je preduzeto: da se spreči da u ruke Hezbolaha, neprijatelja jevrejske države u Libanu, stignu raketa iz Irana, čiji transporti idu preko Sirije.\nUloga Irana u podršci sirijskom režimu poslednjih nedelja se inače povećava, a izraelska akcija iz američke perspektive nosi rizik da se građanski rat u Siriji pretvori u širi regionalni sukob.\nTome se međutim suprotstavlja izraelska kalkulacija da su i Sirija i Hezbolasi isuviše preokupirani da otvorili novi front.\nSem toga, upadljiva lakoća kojom su Izraelci obavili svoje akcije (za koje inače smatraju da im nije neophodno zeleno svetlo SAD) daju argumente istaknutim spoljnopolitičkim jastrebovima u Vašingtonu, koji zagovaraju da se režim predsednika Bašara Asada pritisne odlučnije, za početak uvođenjem zone neletenja, a po potrebi i bombardovanjem sirijskih vojnih aerodroma i ratne flote.\nSituacija je u svakom slučaju zakomplikovana, uz procene da bi najnoviji događaji mogli da ubrzaju odlučivanje u Beloj kući. Prema ”Vaspšington tajmsu”, Obama, pošto se pokazalo da je snaga sirijskog režima dosad potcenjivana (očekivalo se da će Asad da padne još prošle godine) sada razmatra novu strategiju.\nNad svim ovdašnjim kalkulacijama pri tom je debela senka Iraka i lekcija koje su tamo, uz skupu cenu, naučene. Njih je, u svojoj jučerašnjoj analizi, možda najbolje sažeo kolumnista ”Njujork tajmsa” Bil Keler.\n”Biti skeptičan prema obaveštajnim procenama, pažljivo odmeriti kome verovati, imati u vidu granice vojne moći i nikad ne ulaziti u krizu, a pogotovo u neku na Bliskom istoku, sa očekivanjima da će se iz nje brzo izaći”, napisao je Keler.\nIako je prošle godine povukao ”crvenu liniju” koju Asad ne bi smeo da pređe – upotreba hemijskog oružja protiv pobunjenika – Obama je krajem prošlog meseca, posle vesti da je ono korišćeno, odlučio da je ignoriše. Po svemu sudeći posle procena svojih službi da je Asad time želeo samo da izmerio taktičku vrednost svog biohemijskog arsenala, odnosno reakcije SAD i Zapada u celini.\nRezultat je da se sada u Vaingtonu preciznije govori o ”crvenoj liniji”: njen prelazak će prema najnovijim tumačenjima biti samo ako on bude korišćen ”na sistematski način”.\nOd svih opcija koje su ”na stolu”, zasad je najizglednija direktno naoružavanje pobunjenika od strane SAD, što je dosad izbegavano iz straha da bi ubojita sredstva mogla da dođu u posed radikalnih islamista koji su se pridružili pobuni.\nDa li se međutim kuva i ”ograničena vojna intervencija” po modelu koji je 2011. primenjen u Libiji: zajednički poduhvat SAD i evropskih saveznika (isključivo iz vazduha), s tim što je Amerika ”na zadnjem sedištu”?\nMešanje u građanski rat u Libiji opravdano je tada humanitarnim razlozima. Sirijska kriza je u tom pogledu već uveliko nadmašila libijsku: 70.000 poginulih i 1,2 miliona izbeglica. Niko međutim na Zapadu (ako se izuzmu neki republikanski senatori u Vašingtonu kao što je bivši predsednički kandidat Džon Mekejn) ne udara u ratne bubnjeve, niti se za to vrši medijska priprema (kao uoči bombardovanja Srbije 1999.).\nSituacije ovog puta komplikovanija nego što je bila ona u Libiji i Srbiji. Zbog protivljenja Rusije i Kine, akcija protiv Sirije ne može da dobije blagoslov Saveta bezbednosti, dok sa druge strane NATO nema više onu unutrašnju prinudu da deluje kao što je imao 1999. Sem toga, Obama polazi i od hladne računice da mu novo vojno angažovanje na Bliskom istoku ne bi donelo neke političke pluseve kod kuće, u situaciji kada je ovogodišnji prioritet izvlačenje iz Avganistana.\nNiko dakle nema apetita za da interveniše, što je objašnjenje zašto se ”crvena linija” stalno redefiniše.\nAngažovanje Izraela bi u ovom kontekstu mogla da bude smišljena međuigra i kupovanje vremena. U toj funkciji je po svemu sudeći i jučerašnji odlazak šefa američke diplomatije u Moskvu, gde će Sirija biti jedna od glavnih tema.\nNemački jezik II: Rezultati polaganja ispita 14.06.2018\nŠpanski jezik II: Pismeni deo ispita 11.06.2018\nItalijanski jezik: Pismeni deo ispita 06.06.2018\nObaveštajno bezbednosne službe: II kolokvijum (ponovljeno) 04.06.2018\nŠpanski jezik II: Rezultati kolokvijuma 2 31.05.2018\nPotpisivanje indeksa: Osnovi politike i savremeni politički sistemi 28.05.2018\nTestiranje: 10 besplatnih školarina 26.05.2018\nŠpanski jezik II: Rezultati kolokvijuma 24.05.2018\nObaveštajno-bezbednosne službe: Rezultati II kolokvijuma 24.05.2018\nApsolventski ispitni rok: Maj 2017/2018 23.05.2018